url: =Maangmuhna 3 | Siantongluan.net\nMaangmuhna 3 |\n"Sardis khua pawlpi vantung mi kiangah lai gelh in la, Pasian Kha Siangtho sagih leh aksi sagih a neipa thugen in: Note gamtatnate ka thei a, note a si hinapi-in a hing min na pua uh hi.\nTua ahih manin khua phawk un la, na neihlai sunte uh a beimang ma-in thasanpha kik un. Bang hang hiam cih leh na nasepnate uh Pasian muhna-ah a cingtaak nai hetlo ahihna thu ka thei hi.\nTua ahih manin note a hong kihilh na zaksa uh thute phawkkik un la, tua thute zui-in na mawhna panun kisik kik un. Khua na phawk kei uh leh note kiangah guta bangin ka hong pai ding a, ka hong tunlam nangawn na thei kei ding uh hi.\nAhi zongin Sardis khuasunga om note lakah a puan a ninsak nailo tawmkhat na om uh hi. Tua bang mite kilawm uh ahih manin kei tawh puanpak silhin ka tonkhawm ding uh hi.\nA gualzo mite in tua bangin puanpak silh ding uh a, a nungta mite a kikhumna laibu sung panin amaute min ka phiat kei ding hi. Ka Pa leh ama vantung mite kiangah zong keima mite ahihna uh ka pulak ding hi.\n"Filadelfia khua pawlpi vantung mi kiangah lai gelh in la, David tawhtang kemin, ama honsa kong kuamah in a khak zawhloh, ama khaksa kong kuamah in a hon zawhloh, a thuman a siangthopa thugen in:\nNote nasepnate ka thei hi. Na tha uh a hatloh hangin ka thu zui-in kei tungah na hong cihtakna uh ka thei hi. Tua ahih manin kuamah in a khak zawhloh ding kong, note mai-ah honsa-in ka koih hi.\nJew mi hilo napi-in Jew mi hi ung, ci-in zuau a gen Satan pawlte, note mai-ah hong paisakin na khephung uhah ka boksak ding a, note ka hong itna thu amaute ka theisak ding hi.\nNote in lungduai takin na thuakna ding uh ka hong thupiakna zui na hih manun leitunga a om mi khempeuh ze-etna dingin leitung bupah a hong tungding lungkhamna panin kei zong note ka hong suaktasak ding hi.\nKeimah ka hong pai baih ding hi. Kuamah in, na ngahding uh gualzawhna lukhu hong tuhkhak lohna dingun na neihsate uh hoihtakin na lenkip un.\nA gualzote pen ka Pasian sutpi-in ka bawl ding a, amaute paikhia ngei nawnlo ding uh hi. Amaute tungah ka Pasian min leh ka Pasian kiang vantung panin a hong paisuk ding Jerusalem khua thak min ka gelh ding a, amaute tungah keima min thak zong ka gelh ding hi.\n"Laodisia khua pawlpi vantung mi kiangah lai gelh in la, thuman leh citakin teci a pang, Pasian piansakte khempeuh a kipatna ahi Amen thugen in:\nNote gamtatnate ka thei a, vot lah vot vetlo, sa lah sa vetloin na omna uh zong ka thei hi. A vot na hih kei uh leh a sa hi vet le uh cin ka ut hi.\nAhi zongin note pen vot lah vot vetlo, sa lah sa vetloin a laklawhin om na hih manun ka kam sung panin ka hong siakhia ding hi.\nNote a zawng, a mittaw, puansilh ding a neilo, a hehpihhuai, a lungkhamhuai na hih lamtak uh theiloin, kote hau-in ka cithei uh a, bangmah kisapna ka nei kei uh hi, na ci uh hi.\nTua ahih manin na hauhtheihna dingun kei kiang panin kham citak hong lei-in a zumhuaipi-in guaktanga na omna uh na kiselna dingun puanpak hong lei un la, khua na muhtheihna dingun mit zatui hong lei un.\nKa it mite thuhilhin ka taii hi. Tua ahih manin lungsim tak tawh na mawhna panun kisik kik un.\nKongkhakah dingin kong ka hong kiu hi. Ka aw za-in kong hong honte kiangah lutin an ka nekhawm ding uh hi.\nKeimah zong gualzo-in ka Pa tokhomah ka tutkhawm uh mah bangin a gualzote khempeuh zong kei tawh ka tokhom tungah hong tutkhawm theihna dingun thu ka pia ding hi.\nTua ahih manin zakna ding bil a neite in Kha Siangtho in pawlpite kiangah a gen thute na za un, ci-in gen in," a hong ci hi.\nTedim Lai Siangtho / Laibu: Maangmuhna 3


timestamp: atn

url: =Lesson 9 February 20–26 Nasem Ding leh Honkhia Ding ~ MUC\nLesson 9 February 20–26 Nasem Ding leh Honkhia Ding\nTu Kaal Sung Sim Ding: Isaiah 41; 42:1–7; 44:26–45; 49:1–12.\nKAMNGAH: “ Keimah in ka huh, ka teel, ka lungkimna ka nasempa en un. Ka kha tawh amah ka kidimsak a, amah in minam khempeuh tungah thuman tungsak ding hi” (Isaiah 42:1)\nJesuh hong khankhiatna mun, a thuhilhna mun tuamtuamte, bual gei, tuipi gei, mual tungte leh a khawlna mun tuamtuamah va pai-in va muhkhak pen hamphatna khat hi. Ahi zongin Jesuh tawh kalsuan khop nadingin eite in Nazareth khua, Capernaum ahi a Bethany cihte-ah va pai a kul hi lo hi. Cina lupna geite, cimawh gentheite omna munte, khuapi mihon lakte leh hehnepna kisam mite lakah Jesuh khekhap mu-in Amah tawh lam i pai khawm thei hi. Leitungah a hong nuntak hunin Jesuh nasep bangbang tu-in i sepna in Amah tawh lampaikhopna hi. Ellen G. White, The Desire of Ages, p. 640.\nIsaiah in a pulaakna-ah liamna tawh kidim Topa sila khat in hehpihna thupuak nei hi, ci hi. “Amah in leitungah thutang thu a phuh khit matengin lungsi lo, lungkia lo ding hi. Tuipi gei-a om gamte in ama thu ngak uh hi. Minamte tungah khuavak ahi dingin nang ka hong koih khin hi (Isa. 42:3, 7). Hih Sila ngaihsun in. Amah in kua hi ding a, Amah in bang sem hiam?\nNasem Minamte ( Isaiah 41)\nIsa. 41:8 sungah Pasian in Israel pen ka nasem (sila) ci-in gen a, Isa. 42:1 ah “ ka nasem pa” ci-in pulaak kik hi. Hih mipa in kua hi ding hiam?\nIsrael mite pupi in Israel hi ding hiam, Jacob hi ding hiam? Ahih keileh Israel gam hi ding hiam? Jesuh in Messiah/ Khrih mah hiam? Isa. 41-53 sung a Pasian nasemte (sila) tawh kizui-in thunih om hi. Isaiah 41:8; 44:1, 2, 21; 45:4; 18; 48:20 siksan lehang Israel ahih keileh Jacob hi ding hi. Bang hang hiam cihleh Pasian Israel/Jacob tungah thugen hi-in Jacob tungtawnin suanlekhak hong khangkhia hi. Topa in Babylon panin ama nasem Jacob honkhia dingin hong pai hi (Isa. 48: 20). Isa. 42:1; 50:10,13; 53:11 siksan lehang Pasian nasem/sila a min kipulaak lo hi. Min a kipulaak masakna mun in Isaiah 42:1 hi. A pianzia ding limtak teltakin kilangh lo hi. Ahi zongin Isaiah in a nasepna tungtawnin hong hilh toto a, Jacob (Israel) minam puahpha-in Pasian kiang tunpih ding ahihna leh ( Isa. 49:5, 6) mawhnei mite aa dingin sihna thuak ding ahihna kimu thei hi (Isa. 52:13–53:12; 49:5, 6). Tua munte in Isaiah genkholh bangin a hong khangkhia ding nasem/sila ding pen minam/gam khat hi lo hi, cih kimu hi. Tua hi-in Isaiah in Pasian nasem/sila nih pulaak hi; khat in minam buppi hi a, a khat in mimal hi ding hi.\nMinam nasep masuan in bang hi ding hiam? Isa. 41:8–20.\n__________________________________________________________________ Israel minam buppi in Topa nasem/sila hi ding hi. “Nangmah kong teel khin zo a, nangmah kong nilkhia kei hi” (Isa. 41:9). Tua bangin a pulaak khitteh Pasian in Israel tungah khamuan nading kamciam manpha khat a pia hi. “ Lau kei in. Bang hang hiam cihleh keimah in na Pasian ka hi hi. Keimah in nangmah ka hong thahatsak ding hi. Nangmah ka hong huh ding hi. Nangmah kong tawisang ding hi. Ka taklam zawhna khut tawh nangmah ka hong len gige ding hi” (Isa. 41: 10). Pasian in namdang pasiante,kumpi Ahaz bang lo-in Israel tungah a thuman Pasian hi; amaute honkhia ding hi; Ama kamciam in muanhuai hi (Isa. 41:7, 21–24, 28, 29), ci hi.\nIsa. 41:14 en in. Topa in a minam bupin lungno ci-in ciamteh hi. Topa in amaute bang hilh nuam hi ding hiam? Topa hilhnop thu i tel nadingin Isa. 41 buppi sim in. Topa tungah i nuntakna khempeuh ap ding hong hilh hi lo hiam?\nMindawk Lo Nasem Sila (Isa. 42:1–7)\nTua min kidawk lo Pasian nasem/sila masuan in bang hi ding hiam? Hih nasem pa in Pasian teeltuam ngahin Ama Kha Siangtho tawh a kidim hi. Isa. 42:1–7.\nA nuai-ah dawnnate lak pan a man pen tengkhia in.\n1. Amah in minamte tungah thuman tawh nasem hi.\n2. Amah in dikna leh daihna tawh a nasep tangtun hi; zawhna ngah hi.\n3. Amah in thuhilhsia hi.\n4. Amah in Pasian leh mite kikaal ah thuciamin hong om hi.\n5. Amah in mittaw-te khuamuhna leh lametna guan hi.Thongkiate suahtakna pia hi.\n6. A tung a khempeuh, 1-5 dong, nial ding om lo hi.\nHih nasem pa nunzia leh Topa Kha Siangtho tawh kidim Jesse suan pan hong khangkhia nasem pa enkhawm in (Isa. 11)\nIsaiah 42 sungah kigelh mah bangin David suan panin a hong khangkhia tua ukna nei pa in Pasian tawh kipumkhat uh a, thuman thutak tawh nasemin, nenniamna thuakte a khakkhia hi; Amah in Pasian theihtelna leh vantung pilna tawh nasem hi. Jesse suan panin a hong khangkhia tua nasem pa in Messiah hi. Amah in Pasian tapa hi (Isaiah 9:6, 7) Amah in David kumpi tokhom tungah nopna leh dikna thu hong puak hi (Isa. 9:7). Isaiah 42 sung a nasem pa in Messiah hi, cih kilang hi.\nKoi bangin Thuciam Thak in, Matt. 12: 15 – 21 in Isa. 42: 1-7 sung a thuman tawh nasem pa pulaak hiam?\nMatt. 12 in Isa. 42 siksanin damsakna nasem Jesuh pulaak hi. Amah in Pasian it a Tapa hi; Ama sungah lungkimna a ngah hi (Isa. 42:1; Matt. 3:16, 17; 17:5). Ama nasep in Pasian in A mite tawh thuciam a bawl a tangtungsak ding hi (Isa. 42:6, Dan. 9:27). Jesuh leh Ama nungzuipite in thuman thutak tawh nasem uh a, Satan ukna sunga a gimte tawldamna pia-in dawi gilo ukna nuai-ah a nungta mite khahkhia hi. (Matt. 23: 26:28). Leitung in thuman tawh kidim dingin khualmipa- Satan ukna a bei ding hi (Jn.12:31–33).\nBangci-in Isa. 42:1–4 in Khrih pulaak hiam? Hun tawmno la inla Jesuh nunzia lungngai in. Koi bangin hih genkholhnate Jesuh sungah tangtung hiam? Mi lakah nasep nadingin bang thumanpha a hong hilh hiam?\nPersian ‘Messiah’ (Isa. 44:26–45:6)\nIsa. 44:26–45: 6 sungah a lamdang genkholhna bang om hiam? Isaiah nasep hun sungin BC 745- BC 685 hi. Nisuahna leh saklam mun pan a khangkhia zawhna thu a pulaak khit ciangin, (Isa. 41:2,3, 25) Jerusalem aa ding lungdamhuai thu pulaak hi ( Isa. 41: 27). Isaiah in Cyrus khankhiat ding a min tawh pulaak khol hi. Ama sep ding khempeuh kigenkhol khin hi. Cyrus in Babylon nisuahna leh saklam panin a hong khangkhia kumpi hi-in, BC 539 kumin amah in Jew saltangte suahtakna pia-in Jerusalem biakbuk puahpha hi ( Ezra 1). Hih genkholhnate ngaihsun in. Isaiah in ama khit kum 146 ciangin thupiang ding Babylon kisiat ding genkhol hi. Bang tawh kigenteh thei ding hiam cihleh 1945 kumin galkapmangpi Dwight Eisenhower in Europe a suakta ding galdo-na huh ding hi, ci-in George Washington in a genkholh tawh kibang ding hi.\nCyrus gamtatnate Babylon mite khangtangthu sungah kiciapteh hi. A mahmah in ama zawhna thu ciamteh a, “Cyrus Cylinder,” kici hi. Lai Siangtho in zong ama thu pulaak hi (2 Khang. 36:22, 23; Ezra 1; Daniel 5; 6:28; 10:1). Isaiah genkholhna mantakin tangtung hi.Hih in mailam thupiang dingte muhkholhna nei Pasian in muanhuai hi; Pasian kamsangte in man takin genkhol uh hi, cih upna kip hong guan hi.\nBang hangin Pasian in Cyrus pen “Ama sathau nilh” ci-in pulaak hiam? (Isa. 45:1)\nHebrew laimal “sathau nilh” cih a khiatna in Messiah kammal panin kizang hi. Thuciam Lui in “sathau nilh” kammal a kizatnate siampi lian a sem dingte sathau nilhna, (Siam. 4:3, 5, 16; 6:22), kumpi sem dingte sathau nilhna (1 Sam. 16:6; 24:6, 10; 2 Sam. 22:51), ahih keileh Messiah, vangliatna tawh kidim ding David suan pan kumpi leh honpa ding sathau nilhna (Late 2:2; Dan. 9:25, 26), ci-in pulaak hi. Isaiah muhna panin Pasian mite a honkhia dingin Pasian in kumpi dingin Cyrus koih hi. Amah in a tuam vilvelin messiah khat hi ding hi. Bang hang hiam cihleh amah pen Israel minam hi lo hi. Amah in Messiah sep ding kimkhat sem ding hi; Pasian galte do-in zo ding a, saltang Pasian mite in suahtakna ngah ding uh hi. Amah in Messiah taktak hi lo hi. Bang hang hiam cihleh amah in David suanlekhak hi lo hi.\nPasian in a genkholh bangin tangtungsak hi; mailam thupiang ding a thei Amah bek hi (Isa. 41:4, 21–23, 26–28; Isa. 44:26). Pasian in namdangte lak pan Cyrus samkhia-in “Nangma mai-ah kei pai-in mualte zalhmai-in sumngo kongkhakte satzanin a sikzawlte ka sattan ding a, a mialna mun sunga om sum kikoihte mun simthamna sum kiseelte, nangma tungah kong pia ding hi”(Isa. 45:3).\nGenkholhna tangtung khinte ngaihsun in. Dan. 2, 7, 12, Khrih thu a kigenkholhnate Daniel 9:24–27 a tangtung thu ngaihsun in. Hih thute in khamuanna bang hong guan hiam?\nIsaiah in Cyrus khankhiat ding a genkholh bangin mantakin tangtung hi; hih thu hangin genkholhna a um lo mi kimkhat lungbuai uh hi. Tua hangin Isaiah Bu pen khennihin suah uh a, Isaiah Nihna ci-in Cyrus ukpi hun sungin kamsang dang khat in Isaiah 40 – 66 sung a gelh hi, ci uh hi. Tua hi-in Isaiah kamsang khit ciangin a dang kamsang khat khangkhia-in tua in a nunung Isaiah a gelh hi, ci uh hi ( Heb. 11:37). Ahi zongin tua bangin Isaiah Nihna om hi, ci-in siksan ding bangmah om lo hi. Isaiah Nihna gelh a mi om hi phial leh Lai Siangtho in a pulaak loh pen lamdang mahmah ding hi. Bang hang hiam cihleh Isaiah a nunung lamte in thugil vive banah, laigelhzia leh a thuluanzia dinmun sang mahmah hi. Lai Siangtho manuscript a lui penpen in zong Isaiah khennih suahna nei lo hi; Isaiah 1- 39 a gelh mi khat, Isa. 40 – 66 ciang a gelh mi khat cih bangin siksan ding om lo hi.\nIsaiah sungah a kihel lo a theihhuai thupi khat in: A man Pasian muang un. Vangliatna nei a tuamtuamte muan le suanin nei lo-in a hong khangkhia ding Messianic Honpa muang zaw un. Isaiah laigelhpa in Assyria ukna (Isa. 1-39) panin Babylon ukna (Isa. 40 – 66) ah kilaihto ahihna kimu thei hi. Ahi zongin Isaiah 13, 14 sungah Babylonah saltan nading thu genkholhna om hi. Isa. 1-39 sung in thukhenna limgen a, Isa. 40-66 in ahihleh thapiakna, hehnepna thu tam gen lo hi. Ahi zongin tua bangin a kipulaak hangin Isa. 1-39 sungah zong Pasian ompihna, Ama sungah khamuanna leh hehnepna thu tampi kipulaak hi. Tua bang mahin Isaiah 42:18–25; 43:22–28, and Isaiah 48:1–11 cihte in Pasian a nusia Judahte tungah thukhenna thute zong kipulaak hi. A taktakin hehnepna hong tung ding hi, ci-in Isaiah in a genkholh laitakin Pasian mite in gimna thuak uh hi, cih kimu thei hi. Gam sungah mite in tatsia lua uh ahih manun gam sungah gimna tuamtuam hong tung a, Pasian in amaute tungah kamciamte pia (Siam. 26: 40-45) hi napi, mi tampi in lametna nusia uh hi.\nSiam. 26: 40-45 sim in. Babylon ukna nuai-ah genthei takin a nungta dingin kingaihsun in. Bang lametna tawh na nungta ding hiam? Siam. 26: 40-46 sungah upna thuguipi bang kipulaak hiam? Topa in Israelte tungah bang thu gen hiam? Koi bangin tua tuate i nuntakna-ah kimu hiam?\nGimna Gentheihna Thuak Sila (Isa. 49:1–3 12)\nIsa. 49: 1-12 sung a kigelh sila in kua hi ding hiam?\nIsa. 49 sung a sila a hong suahkhiat ma-in Pasian in ama nasem dingin sam khin hi. Ama muk le kam in namsau bangin amah in vangliatna tawh a kidim ding hi. Pasian in hih sila nasem pa tungtawnin Israelte in Ama kiang tunpih ding a, leitung aa dingin khuavak hi ding leh, amah tawh thuciam bawlin thongkia-te a khahkhia ding hi. Hih genkholhna leh Isa.42 sung a genkholhna in kibatna tampi nei hi; hih sila nasem pa in Messiah hi ding hi. Tua bangin sila nasem Messiah pianzia leh ama nasep khempeuh en lehang, Jesuh Khrih simloh kuamah om lo hi (Matt. 1:21,Jn 8:12; 9:5; 17:1–5; Mang. 1:16; 2:16; 19:15.\nIsaiah pulaak sila in Messiah ahihleh bang hangin Isa. 49: 3 ah Pasian in hih munah Israel ci hi ding hiam?\nPasian sila Israel/Jacob in minam khatin kipulaak hi. Ahi zongin Isa. 49:3 “Israel” cih min in Jacob kihel lo-in Israel mimal khat ciat in sila hi; Pasian kiangah a minam buppi a tunpih ding hi, cih kimu thei hi (Isa. 48:1). Sila khat ciat in a minam uh aa dingin nasem a, Israel in a matut lohna khempeuh ma a tunpih ding hi, cihna tawh Israel cih min zang hi (Isa. 48:1).\nIsa. 49: 4,7 sungah bang thu thak om hiam?\nIsa. 49: 4, 7 in sila in a hamsa nasep sem ding ahihna pulaak hi. Taamlawhna-ah “Ka nasepna khempeuh in a mawkna suak khin hi; ka hatna tha le ngal a om khempeuh a mawkna suak khin hi” (Isa. 49:4), ci hi. Hih in Daniel 9:26 gen thute tawh kibang hi. “Sathau a kinilh mipa in sihna thuak ding a, ahi zongin amah in upna tawh kalsuan ahih manin “Topa in a manin na hong sem ding ci-in ka muang a, ka sep thaman hong pia ding hi” (Isa. 49: 4). J. Alec Motyer pulaak in:“Tua hi-in Isaiah in mihingin hong piangin a hong khangkhia ding Sila mukhol hi; Amah in eite mah bangin zia-etna thuak ding a, ahi zongin Amah in eite upna phungpi leh upna a hong picingsak hi a, Amah in kicinna tawh kidim ding ahih manin, Amah tawh kalsuan khawma nasem ding simloh thudang in manphatna nei lo hi. The Prophecy of Isaiah: An Intro. and Commentary (InterVarsity Press, 1993), p. 387.\nIsaiah 49:7 in tuampian hi. Hih sila in nawlkhinna tuakin minamte kih, ukpite sila hi. Ahi zongin hih sila pa mai-ah kumpite kun ding uh a, minamte in bia ding uh hi. Bang hang hiam cihleh Topa in citakin, Amah in Israelte Siangtho Pa hi-in, Amah in nang a hong teeltuam hi,” ci hi.\nKhrih nasepnate ngaihsun in. A lungkiat ding tampi om hi lo hiam? Ahi zongin langpanna thuak taleh Amah in thumanah citak hi. Mite muhna-ah bang bang piang taleh, Khrih nunzia panin na nuntakpih ding bang thuman na mu hiam?\nSinbeh Ding: Ellen G. White’s description of Jesus’ healing and teaching ministry in “At Capernaum,” The Desire of Ages, pp. 252–261.\n“A mangthang mi hotkhiat nasepna-ah pilna leh ciimna kisam hi. Honpa in thuman selcip ngei lo hi. Amah in itna tawh thuman hilh hi. Amah in mi tawh a kizopna-ah pilna leh ciimna tawh thugenin, a tawntungin hehpihna nei-in mi a khualna bei ngei lo hi.Amah in cikmah hunin ngongtat ngei lo hi; mite a nasak thei ding kampau ngei lo hi. Mite gim pia ngei lo hi. Amah in mihing thaneemna awlmawh lo-in a om ngei kei hi. Amah in kineihkhemna khempeuh a langpan hi. Uplahna, muanlahna khempeuh a zadah hi. Ahi zongin tua bang lungsim nei mite tungah khitui luangin thuman hilh hi. Amah in cikmahin thuman pen mite muhkhialh dingin pulaak ngei lo hi. Ahi zongin mihing khempeuh tungah itna kip a hong lak tawntung hi. Ama mai-ah mihing khempeuh in manpha hi. Amah in vangliatna khempeuh tawh kidim hi. Ahi zongin Amah in mi khempeuh in Pasian innkuan sungah kihelkim dingin lainatna, leh veii-na tawh nasem hi. Amah in mi khempeuh honkhia dingin nasem hi. Ellen G. White, Gospel Workers, p. 117.\n1. Khrih nasepzia Ellen G. White pulaak a tunga thute sim kik in. Bang thuguipi pulaak hiam? Koi bangin tua thute siksanin nasem kalsuan thei ding na hiam?\n2. “Zawngkhal mi, a cimawh mi” na thei kha hiam? (Isa. 42:3) Koi bangin tua bang mite Topa kiang tunpih thei ding na hiam? Koi bang lampi tawh tua bang mite huhin panpih ding na hiam?\n3. Isaiah bangin kuamah in mailam thu ding genkholh theina nei lo hi, cih thu siksanin, mi kim khat in Isaiah Bu a gelh pen mi tuamtuam hi ding hi, ci uh hi. Hih bang ngaihsutna-ah bang khialhna om hiam? Bang hangin hih bang ngaihsutnate nial ding kisam hiam?\nTomkaihna: Hotkhiatna a om nadingin Honkhia Pa kisam hi. Pasian sila in minamte a honkhia dingin honkhia mi nih hong khangkhia hi: Cyrus, amah in Babylonah saltangte honkhia hi. Min kipulaak lo Sila in thuman thutak tawh nasemin saltanna pan a ciah kik mi tawmnote Pasian kiang a tunpih ding hi.


url: =Ci kiau se ~ Zomi Quavadis :: ZOMI DAILY\nCi kiau se ~ Zomi Quavadis\nposted on 9 September 2018 at 6:00 pm Lomkholna: News, ZomiQuavadis\nTedim paitohna ding thu khat hong om in Kawlpi pan bus neute khat saap to. Zingtunga ding khia pah.\nThungetna mual tun ciang mawtaw hong khawl in zun tha ciat, lutkik ciang mawtaw hawlpa in, “Guai thungen nuam ih om hia?” hong ciin, kuamah in dawng lo. Kidaai khipkhep! Kua mah lah pau se lo a ka om laitakun a kiukhat a piteek khat hong pau khia in, “Nau aw thungen nuam om lo hin ciai, na mawtaw dam hawl inla neek leh dawn akipan kampau gamtat lam hong kidawm mahmah peuh lecin nuam takin tung lel ni ei” ci kiau mawk! Nuih lah za, nui khia ngam tak lo a zumnuih piaupiou tek ungh.\nHiangzing ah an ne in, tawmvei ka khawl khit uh ciang ding khia leuleu! Hiangzingah zu dawn tangvalno nihte hong paupau uh, lasa zel, nui zel cih bangin hong om uh in a ihmu thei mel om lo.\nA nawl khata tu papi khat in, “Hey daai lel vevua, na tuanpihte uh hong khual ta peuh un” cia na tawng dan hi. Zukhampa inzong nem takin dawng pah, “Sia aw ko pen mizawngte hi ungh. Nisim neek tawm thalawh tawh a kivaak hi ungh. Tua pen ko nunzia hi. Sum muh sunsun nulehpate in innkuan a zat dingin hong laksak gai pahpah uh hi. Kha 2 sung dektak ka nitha uh pan sum tawmtawm ka khol sim teng uh tawh Tedim ah a zin hi ungh.\nMore: Tulai Zogam kumpisung thuthang tawh kisai vuanzi Pu Pau Lun genna\nMawtaw saap teng ka piak gaih khit uh ciangin a cianlai sunsun teng tawh Hiangzingah zu a dawn hi ungh. Khatvei sunsun hi. Nang hilecin zong ko sangin gennop hauzaw niteh, kam tam zaw lai niteh, na AW zong gin ngaihzaw himhim vaak!” cihsan kiau ziau mawk. A kuamatekin a theisiam hipah mai ungh! Zomi Quavadis\nPrevious: The Youth of this Generation\nNext: Vondeih Kep Ding – 156 (Dimno’ Pa)\nKawlpi khuapua lam ah apuakkham khat om, mi 1 si, 1 liam ~ ZD\nNa tate gamtat hoihlo te bangci puahphat ding nahiam? ~ Naalian Zomi\nZAM Thupuak :: 17 July 2016


url: =Miss Zomi USA, Zomi Idol USA 2010 teelna om ding\nWritten by Zomi Innkuan USA\tThursday, 20 May 2010 02:40 Miss Zomi USA, Zomi Idol USA 2010 teelna om ding\tZomi Innkuan USA, Executive Committee thukhensatna bangin, ahong tung ding July 4 Week-end ciangin Ohio State, Columbus khuapi ah Zomi Innkuan Columbus kipawlna innteekna tawh a kibawl ding 2010 Kumcin Khawmpi sung ah Zomi Concert USA lasak pawi, US gambup Zomi-te sung pan Zomi Idol USA ding kidemna leh US ZoTaang & US ZoLia kiteelna kibawl ding hi.\nZomi Concert USA bawlna, Zomi Idol USA kidemna leh US ZoTaang & US ZoLia kiteelna ding tawh kisai vai khempeuh a hawm dingin Executive Committee in Khawmpi Music Committee min pua in anuai a, Zomi-te muan leh suan makaite zahtakna leh muanna tawh kicial hi.\nKhawmpi Music Committee\n(i) Rev. Kap Khan Mang @ Taangko : Director\n(ii) Siama Vial San Lun @ Sanlun : Director Assistant (Zomi Concert)\n(i) Siama Ning Sian Lun Mang : Director Assistant (Zomi Idol)\n(ii) ZoLia Vung Sen Lun : Director Assistant (ZoTaang & ZoLia)\n(iii) Pa Thang Suan Mang (FZI) : Sound System & Music Instruments\n(iv) Rev. Nang Gin Mung @ TL Mungbawi : Consultant (Zomi Concert)\n(v) Rev. Tuan Khan Mung @ Taangko : Special Consultant (Zomi Idol)\n(vi) Dr. Chin Do Kham, President, ZIUSA : Ex-officio\n(vii) Pa Go Sawm Khup, G.S., ZIUSA : Ex-officio\n(viii) Pa Thang Cin Pau, President, ZIC : Field Coordinator\nZomi Idol USA kidemna leh US ZoTaang & US ZoLia kiteelna ding tawh kisai thu leh late a kicing in Khawmpi Music Committee in asawtlo in hong taangko ding hi.\nKhawmpi zintun hun pen July 2, 2010 (Friday) ni nitak a kipan in kitung thei ding a, zinciah hun pen July 5, 2010 (Monday) ni zingsang ciang hi ding hi.\nKhawmpi hun sung teng zintunna ding leh annek tuidawn ding tawh kisai thute asawtlo in Khawmpi innteek Zomi Innkuan Columbus kipawlna in hong taangko ding hi.\nKumcin Khawmpi hun-geelna pen anuai a bangin hun kiseh hi.\nKhawmpi Thukikupna : July 3, 2010, 9:00AM~12:00Noon\nZomi Idol USA kidemna : July 3, 2010, 2:00PM~6:00PM\nZoTaang & ZoLia kiteelna : July 3, 2010, 2:00PM~10:00PM (ahun zui-in kigeel ding)\nZomi Concert USA : July 3, 2010, 7:00PM~10:00PM\nZomi Innkuan USA Cup : July 4, 2010, 7:00AM~7:00PM\nKhawmpi asiim dingin US gam sung a om Zomi khempeuh, itna ngaihna leh zahtakna tawh hong kisam hi. Minam khat, si khat sa khat, sanggam unau laizom khat ih hih manin kimukhawm a kikhawl dingin hong kithawi un.\nLast Updated ( Thursday, 20 May 2010 02:45 )


url: =Tue, Mar 09, 2021 - 10:00am to 11:17am EST Thu, Mar 25, 2021 - 02:00pm to 03:17pm EDT Tue, Apr 06, 2021 - 10:00am to 11:17am EDT Thu, Apr 22, 2021 - 02:00pm to 03:17pm EDT Tue, May 04, 2021 - 10:00am to 11:17am EDT Thu, May 20, 2021 - 02:00pm to 03:17pm EDT Tue, Jun 01, 2021 - 10:00am to 11:17am EDT Thu, Jun 17, 2021 - 02:00pm to 03:17pm EDT Tue, Jun 29, 2021 - 10:00am to 11:17am EDT Thu, Jul 15, 2021 - 02:00pm to 03:17pm EDT Tue, Jul 27, 2021 - 10:00am to 11:17am EDT Thu, Aug 12, 2021 - 02:00pm to 03:17pm EDT Tue, Aug 24, 2021 - 10:00am to 11:17am EDT Thu, Sep 09, 2021 - 02:00pm to 03:17pm EDT Tue, Sep 21, 2021 - 10:00am to 11:17am EDT Thu, Oct 07, 2021 - 02:00pm to 03:17pm EDT Tue, Oct 19, 2021 - 10:00am to 11:17am EDT Thu, Nov 04, 2021 - 02:00pm to 03:17pm EDT Tue, Nov 16, 2021 - 10:00am to 11:17am EST Thu, Dec 02, 2021 - 02:00pm to 03:17pm EST Tue, Dec 14, 2021 - 10:00am to 11:17am EST Thu, Dec 30, 2021 - 02:00pm to 03:17pm EST\nPower of M.O.R.E. (1.3 MB) Available after Purchase\nOriginal Recording Date 11/2020\nDate Added to Catalog 12/01/2020\nDesigned For Geared towards leadership but certainly useful for every member of the team\n"Julie Ann Sullivan is an excellent presenter and I am glad she read her fuzzy file to find her mission. I thoroughly enjoyed the program and learned a lot. Now let's see if I can apply the concepts. Thank you."


url: =Tukumsung Yangon ah meikang 179 vei omkhin, Ks300 Million supna piang :: ZOMI DAILY\nposted on 26 October 2017 at 11:38 pm Lomkholna: Myanmar, News, Sawltak, Yangon\nMyanmar, Yangon Region bup sungah tukum January kha panin September khadong meikatna 179 veibang piangkhin cihi. Tua meikatna te hangin supna asum in akituat ciangin Ks300 Million Kyats bang phading hi ci’n Yangon Region Fire Services Department te’n genkhia uhhi.\nYangon Region sungah tua meikatna te atamzaw pen Electric Wiring khau panin meikang akipan tamzaw ci uhhi.\nYangon Region sungah meikang aom ciangin ahunlap in Phone tawh ki zasakpah himahleh Yangon khuasung ah mawtaw tamlua mahmah in, Traffic Jam tawh meiphelh mawtaw te awkcip ahih manin, meikatna aphual te ah ahunlap in kitung theilo hi ci’n Fire Services Department Official te’n Eleven News te tungahzong genkhia hi.\nYangon khuapi sungah mawtaw awkcip “Traffic Congestion” hiden ahih manin, meikang akizaksak cianginzong meiphelh mawtaw tepen khuasung pelhtheih bangbang in pelhkawikawi in kitai ahih manin, ziakaituam mahmah hi.\nKhuasung ah lampi a uk Traffic Police te’n meiphelh mawtaw “Fire Engines” te apaitheih nadingin lampi vaihawmsak himahleh Yangon khuapi sungah Fire Engines te ataingiat nadingin lamzik atuamin akikoih “Reserved Lane” kineilo ahih manin ahunlap in kitaithei tuanlo hi. Yangon khuapisung mahmah ah Traffic Systems hoihtak aomkeileh Fire Engine tepen meiphelh dingin meikatna phualte ah tungtheiloding cih himawk hi.\nYangon Region Fire Services Department te’n khuasung meikat aom khakleh ci’n etcikna Monitor nei uhhi. Khuapisung aom innsang mahmah High-rise Building mun 6 ah CCTV kithuah in, tuate tungtawn in Live Footage ki enthei a, khuasung ah patau meikang aomhiam cih ki Monitor den hi ci’n thunei te’n genkhia hi.\nSunlam nitan laitak “Daytime” hunin khuasung ah meikhu aomhiam cih ki encikden a, zanlam nitumkhit ciangin meikuang aomhiam cih ki encikden hi ci’n Fire Services Department te’n genkhia hi.\nRelated: Yangon aom Kandawgyi Palace Hotel meikanggawp\nYangon Region sung meikatna hangin supna asumin akituatpen September khadongbek hiphot a, nungdiak in akanggawp ahi Kandawgyi Palace Hotel kihel nailo hi. Kandawgyi Palace Hotel meikatna hanginzong supna tammahmah khading hi. Sawltak #zomidaily\nPrevious: Myanmar gammi khatin numeikhat anawi meksak ahih manin thong kha 9 kiading\nNext: A Etteh Huai Christian Innkuan ~ Pau Do Lian\n“Jesuh Kicing” Live Worship ah sapna\nNa khat na kisam lai hi\nUS lasiam minthang Beyonce in tapeng nei


url: = Tinaung Takluem MARK 2\nJesus in Pumzawpa Damsak\nMatt. 9:1-8; Lk. 5:17-26\n1 Tuazawk ni tam ki hal ngawl in Jesus Capernaum khua ah hong theng kik a; inn ah om hi, ci thu hong kison hi.\n2 Tasia pociang in mihing tam mama hong theng tek uh a, innsung ah a awng na munkhat mama zong om ngawl in, kongkha hui a puasang dong in dimteak uh hi: tua mun ah Jesus in amate thuhil hi.\n3 Tualaitak in mihing li in pumzawpa khat zawng khawm uh a, hong paipui uh hi.\n4 Mihing tamlei ahikom in Jesus kung dong pai thei ngawl hi, tua ahikom Jesus om na tungsan pan inn khuvum sulet uh a: pumzawpa a lupna taw khiasuk uh hi.\n5 Jesus in amate upna uh a mu ciang, pumzawpa kung ah, Ka tapa awng, na mawna te hong ki maisak zo hi, ci hi.\n6 Ahihang tua mun ah thukhamhil te pawlkhat tokhawm uh a, amate thinsung uh ah,\n7 Banghang in hisia pa in Pathian mindaisak in pau ziam? Pathian bek in mawna maisak thei hi ngawl ziam? ci in ngaisun uh hi.\n8 Thakhatthu in Jesus in amate ngaisutna a thaa taw he a, Banghang in na thinsung uh ah hi thu te ngaisun nu ziam?\n9 Hi pumzawpa kung ah, na mawna te hong ki maisak zo hi; ci le, tho in a, na lupna zial in, pai in, ci tu koisia ol zaw ziam?\n10 Ahihang, mihing Tapa in leitung ah mawna te maisak thei na vangletna nei hi, ci na tel thei natu uh in, (pumzawpa kungah),\n11 Nangma tung ah kong ci hi, tho in a, na lupna zial in, pai in a, cia in, hong ci khi hi, ci hi.\n12 Tasia pociang thakhatthu in tho a, a lupna la in mi theampo i mai ah pai hi; amate a vekpi in lamdangsa mama uh a, hibang thu i mu ngei bua hi, ci in Pathian minthang pok uh hi.\nLevi A Sapna\nMatt. 9:9-13; Lk. 5:27-32\n13 Jesus tuili hui ah pai kik hi; taciang mihonpi te a kung ah hongpai uh a, amate thuhil hi.\n14 Lampi ah a pai uh laitak in Alphaeus i tapa Levi sia shia ki dong na mun innsung ah a to mu a, Hong zui tan, ci hi. Tasia ciang ama zong ding in, Jesus nungzui hi.\n15 Tua zawkciang in, Jesus sia Levi innsung anneakna mun ah to hi, siadong te le mawnei tampi te zong Jesus le a nungzui te taw to khawmtek uh hi: banghangziam cile mitampi in a nung pan zui hi.\n16 Taciang siadong te le mawnei te taw an a neak khop uh, thukhamhil te le Pharisee te in a mu uh ciang in, a nungzui te kung ah, bangbang in siadong te le mawnei te taw annekhawm ziam? ci uh hi.\n17 Tua thu Jesus in a zakciang in amate tung ah, A cidam te in syavuan kul ngawl hi, ahihang cina te in kul hi: mipha te sam tu in hongpai ngawl khi hi, mawnei te ki sikkiksak tu in hongpai khi hi, ci hi.\nJohn Nungzuite in Antan Thu Dong\nMatt. 9:14-17; Lk. 5:33-39\n18 John le Pharisee te zungzui te antang tawntung uh hi: amate Jesus kung ah hongpai uh a, John le Pharisee te i nungzui te antang uh hi, banghang in na nungzui te tang ngawl ziam? ci uh hi.\n19 Jesus in amate kungah, Zineipa sia a lawmte taw a om laitak in amate antang thei tu ziam? zineipa om sung theampo antang thei ngawl hi.\n20 Ahihang amate kung pan zineipa a ki lak ni hong theng tu a, tasiaciang antang kik lai tu hi.\n21 Puan lui sia puan thak taw kuama in phaw ngei ngawl hi: tabang in phaw le tua a phawna puan thak in puan lui sia kaikin tu a, a ek zai seseam tu hi.\n22 Tasia bangma in savun um lui sung ah kuama in sapittui thak thun ngei ngawl hi: a thun le savun um tamtham tu a, sapittui bua siat in, savun um zong laltham tu hi: ahihang sapittui thak sia savun um thak sung ah a thun hamtang tu uh a hihi, ci hi.\nJesus Sabbath i Topa Hi\nMatt. 12:1-8; Lk. 6:1-5\n23 Tua zawkciang in, Jesus sia sabbath ni khat lo sung kantan in pai a; a nungzui te a ngilkial ahikom, zungtang hui te hiat in ne uh hi.\n24 Ahihang Pharisee te in a mu uh ciang, Jesus kung ah, en in, na nungzui te in sabbath ngeina a hi ngawl te banghang seam uh ziam? ci uh hi.\n25 Jesus in amate tung ah, David le a lawmte a ngilkial uh a, kisap na a nei ciang in, bang vawt ci thu simngei ngawl nu ziam?\n26 Thiampi sangbel Abiathar hun lai in Pathian innsung ah bangbang tum in, thiampi te bek i a neak thei, Pathian mai ah a ki lui anluum te ne in, a lawmte zong pia hi ngawl ziam? amate neak tu a kilawm ngawl, thiampi te bek i a neak thei tu in Pathian mai ah a ki lui anluum te ne uh hi, ci hi.\n27 Tasiaciang Jesus in amate tung ah, Sabbath sia mihing te atu a kivawt hi a, mihing sia sabbath atu in a ki vawt hi ngawl hi:\n28 Tua ahikom mihing Tapa sia sabbath i tung ah Topa a hihi, ci hi.


url: =LAOS | February 26 ~ MUC\nLAOS | February 26\nUpna hangin bawlsiatna thuak\nKina in nawhsa takin Seventh-day Adventist innah vatai hi. Amah pen kum 14 pha pan hi. A nu le pate in khau tawh hensawm ahih manun amah le ama thu-in suakta thei-in pastor pa innah a vatai ahi hi. A nu le pate in satin vua uh a, a u nu in zong bawlsia-gawp hi.\nKina in bang mawhna bawl hiam? Bangmah siatna baw lo napi-in a innkuanpihte in Kina bawlsia uh hi. Kin in SDA pawlpi-ah tui kiphum ding khensat ahih manin a innkuanpihte in SDA a suah ding deih lo uh ahih manin tua bawlsia uh hi. Kina in SDA pawlpi ah tui kiphum hi. A kituiphum a kipan a innkuanpihte in bawlsia uh hi. Nidangin itna tawh kidim a innkuanpihte in tu-in a galte hong suak mawk uh hi. SDA upna nusia a pu a pate biakna zui dingin a nu le pate in genpih den uh hi. Ahi zongin Kina in bawlsiatna thuak taleh a upna nusiat ding ngaihsun thei lo hi. A lawm le gualte in zong nidang hunte bangin kithuahpih dingin a deih nawn kei uh hi. Ahi zongin thu-um mi tawmno khat om a, tuate tawh kikhawl thei hi.\nHih thu-um mite in lokho, huan bawl nasep le a om bangbang nasemte ahi uh hi. Kina in amaute tawh kikhawl thei ahih manin nuamsa hi. Jesuh in ompih ahih manin Kina in hamsatna tuamtuamte a do zo thei hi. Kha Siangtho in ompih ahih manin Kina in bawlsiatnate a naang zo hi. Kina in Jesuh adingin a nuntakna a kipia hi. Bang bang hamsat gentheihnate thuak hi mah leh a upna nusiat ding a ngaihsun thei kei hi. A nu le pa, a innkuanpihte bawlsiatna thuakin bang tan vei hih bawlsiatna thuak zo ding hiam? Koi mun panin huhna ngah thei ding a, kua beel ding ahi hiam?\nKina in pai nading, beel ding bangmahnei lo hi. Inn a ciah ding pen lau mahmah hi. A sanggam dangte innah zong hawh ngam nawnlo hi. Bang hang hiam cihleh a sanggamte in zong a upna nusia-a dawibiakna zuikik ding hanthawn den uh hi. Hausa upate kiangah zong pai ngam tuan lo hi. Bang hang hiam cihleh tua bangin pai hi mah leh zong hausa pa pen a sanggamte khat uh hi-in na nu le pa thu mang in, ci ding uh ahih manin koi mah pai ngam lo hi.\nNu le pa thu man ding hi mah hi. Lai Siangtho in zong nu le pa thu man ding hong hilh hi. Ephesians 6:1 sungah “ tate aw, na nu le na pa thu na mang un. Tua in Topa mai-ah a thuman ahi hi. Ahi zongin bangci ciang nu le pa thu mang thei ding i hiam?\nA pumpi tungah liamna tampi dim hi. Kina in Pastor pa innah tai-in a hamsatnateng va pulaak hi. Ahi zongin sawt thei tuan lo hi. A nu le pa ten a zonma-in a sanggamte kiang khatah pai dingin a gen hi. Ni nga khit ciangin a nu le pate in mu zo nai lo uh hi. A innah ciahkik ngam nai lo hi. Bang hang hiam cihleh a nu le pate in bawlsia lua hi. A pa in thau tawh kap a, Kina in laulua ahih manin a awtgawp ciangin thautang a lu tungah pai suak hi.\nBangbangin bawlsiatna a thuak hangin Kina in a upna nusiat ding ngaihsun lo hi.\nBawlsiatnate naang zo-in upna sungah a kip semsem nadingin Kina ading thungetsak ni. Vantungmite in na kemin lauhuaina panin na dal ding uh hi. Kina nu le pa adingin zong thungetna ah phawk ni.\nKina nu le pa lungsim neemin Pasian thuman sangthei-in a up theih nadingin zong thungetna kisam hi. Pawlpite adingin zong thungetsak ni. Cimawh bawlsiatna thuak a pawlpi mi khat uh a huh zawh nadingin thungetna kisam hi.\nTu quarter Sabbath School 13na sumpi in Laos gam a om Kina khua-ah sanginn khat kiphuan ding ahih manin tua munah kipuak ding hi. Naupang khangno tampi in Pasian thuman amuh theihna mun khat hong suak dingin lametna kinei hi.


url: =Petite a-level escort Melissa in Burnham-on-Sea TA8\nHi guys. My name is Diana. I LOVE what I do, and you will too (...) Burnham-on-Sea TA8\nSensual Massage Burnham-on-Sea TA8 Happy Ending\ntantric massage hinton on the green wr11\nadult massage dalscote nn12\nsensual massage stoke prior b60


url: =Carloguido Cantaluppi (carloguido) on Pinterest\nMore ideas from Carloguido\nMassimo by Tamburini -\nTracker MotorcycleScrambler MotorcycleMoto BikeHonda MotorcyclesCustom MotorcyclesCustom BikesDual Sport MotorcyclesMotorcycle RidesMotorcycle DesignProjectsMotorcyclesStainless SteelFlowersWoodClassic MotorcycleAwesomePaintingsBreaking WheelHonda BikesForward\nWritten by Martin Hodgson. When you think of a dual-sport motorcycle, the first things that comes to mind are the Dakar rally bikes and more recently the BMW GS series ridden by actor’s Ewan McG…\nTrellisDucatiFramesKitCarsYahooBikersPhysicsMotorcyclesLattice QuiltAutosMotorbikesCarBikingPhysical ScienceMotorsFramePergolasForward\nDucati 848SupersportMotorcyclesEngineRoadsTrackBikersRoad RoutesRunwayMotorbikesMotor EngineBikingTrucksRunningMotorsForward\nThe Pierobon is a track-only supersport that is powered by the Ducati 848 Superbike engine.\nMoto BikeMotorcycle Gear3 ThingsMotorcycle DesignSportbikesBike StuffGirl ToysClassy CarsTipsMotorcyclesSport MotorcyclesCrotch RocketsSport BikesGirls ToysCounselingForward


url: =Cikha ah meikang huhna ding :: ZOMI DAILY\nCikha ah meikang huhna ding\nposted on 19 January 2016 at 8:10 pm Lomkholna: News, Zomi\nIt le ngaihteng,\nTu laitak Cikha ah innkat na ihzakciang in ih lungsim hong nehno sak a ih dah mahmah hi. Hong nusia Bo Pau le a tapa Khai hang inzong ihdah mahmah ciat hi. Inn le lo vut le vai suak bek hilo uh a, inn lutang Bo Lian Pau le a tapa zong a innmah tawh hong nusia sawnsawn ahihman un ih dahpih hi. Bo Pau zong a tapa honkhia ding a hanciam hi a, a nih un hong suakta lo cihzong khasiat huai mahmah kizasawnsawn hi.\nMun tuamtuam pan in huhnop na a pianuam pawl khat ii dotna tawh kizui in GZA makai pi Dr. Enno in, hih thupen innkang bek hilo, luang le ban pata tuahsiat na hi a, thudang tawhzong tehpih ngamloh ding thu ahihman in siatvat na le huhna a pianuam ten GZA tungtawn in vaihawm ding hong gen hi.\nTu ni a kipan March 31 dong ihngah zahzah pen Pu. Pau Lun Min Thang (MP) tawh vaihawm khawm in a nungta lai te kiang ah va puakding hi ung cih hong zasak ing.\nA dah a kap te Topa Pasian in hong hehnem hen.\nNo te tawh a dahkhawm,\nGo Cin Zam\n4/Tazana (n) 002947\nTulaitak Kawlgam vaigam Zomite lipael khawmin, “Zolai Joint Seminar” AMC, Kalaymyo ah thupitakin a kineih laitak ahi hi.\nHih bang thu a kizak ciangin Dr.Thuam in a damlaite’ aa ding\nthungetsak ni, ci-in Seminar pai teng in beina tak tawh thungetna hunkhat kila hi. Dr.Thuam’ genna ah, amau pen a tavuan uh taeh Cikha a piat dingun lawp het lo hi ta leh huatak ah muamsa, lawhcing uh ahih manun a omsuak tadih ahi uh, cih zong gen hi.\nMisipa, Pa Pau pen Revd Sailas Lang Khan Mung’ gendan hi leh Captain pension ci ahih manin Bo, cih ciangbek hi niangnuang lo ding a, Bogyi, a hi ding hi. Bo panin Bogyi ngah nading ol tuak tuan lo hi, cih i kammal zat dan leh vaang kipiak siam dan i gen thuah nuamlai hi. Dah-le-kapte Topa’n hong na hehnepsak ta hen.\nPrevious: Pu Zokhai Thugen hoih ka sak te ~ Pu Zokhai\nNext: ZCLS Joint Seminar zaksakna\nInterview with Pu Zokhai (ZAM Founder)\nACA pan hopihna ~ T. Sawm Lian\nThuthak tomkim ~ The Tedim Post (11 Sep)\nZukhamsa in mawtawhawl khatin mi taihkha in taisanziau, ataihkhak pen azi leh atapa nahi sawnsawn


url: =“Nau Khaam Na” (Contraception & Sterilization). Gelh - Sang Pi (KSP) - Laibu Saal\nHome > Thuluui/Articles > “Nau Khaam Na” (Contraception & Sterilization). Gelh - Sang Pi (KSP)\n“Nau Khaam Na” (Contraception & Sterilization). Gelh - Sang Pi (KSP)\n“Nau Khaam Na”\n(Contraception & Sterilization)\nAGelh - Sang Pi (KSP)\nNau khaam na i cih ciang in numei leh pasal omkhopna kideek nahang ahi lo , adang daan (methods) tuamtuam tawh tawlkhat sung nauneih theihloh nang ahih kei leh khantawn in nauneih theih nawnloh nang in ki dalna ahi hi.( Prevention of conception by methods other than abstinence from coitus.)\nA masa pen in ah nau khaam na thu kong gelh ma in ah thuumna ong nei masa nuam ingh. Hih a nuai aa nau khaam dan te pen leitung pilna tawh (cidamna lam aa mipil ten’) aki zong khia ahih ciangin Pasian thu(upzia, sandan pawlkhat) tawh a kituak kei khak zenzen leh nong theihsiam ding uh ong thuum nuam masa ingh. Tua ahih man in leitung pilna (cidamna lam ah mipil siavuan )te ngaihsutna bang in ong gelh ka hi hi.\nNaungek ( fetus ) ong piankhiat na\nNaungek ( fetus ) khat pen pasal te ii a sperm(numei tawh omkhop ciangin asuak tui) leh ovary (numei nauneih na cii suahna) aki gawm ciangin apiang ahi hi.Tua ahih ciangin pasal leh numei khatvei bek omkhop(lupkhop) na hangin zong naungek piang thei in , ahih hangin sperm leh ovary aki muh kei leh tamveipi omkhop(lupkhop) hangin zong naungek piangtuan loding hi.\nBanghang in nau kikhaam sak/hiam?\nA nuai aa thute hangin nau ki khaam (sak) hi. (Indication)\n1. Mimal akhan ( a tam) luatloh nading(Limiting the population)\n2. Nau hal na ding(Birth spacing)\n3. Kum tawm mahmah laai in pasal anei te ading (Early marriage)\n4. Kum tam khitciang in pasal anei te a ding(Later years of marriage)\n5. Nau suahna tawh aki sai/hang a apiang natna anei te ading(Previous obstetric complications)\n6. A kumlui natna anei te ading (Chronic systemic disease in women gtn. Zunkhum,sikhang natna..)\n7. Nau anei nuam nawnlo te ading (On request)\nNau khaam dan a tuam tuam te:\n1. Zatui tawh nauneih loh nangin kidalna.\n2. Naubu sungah vankhat koih in kidalna gtn.IUCD(Intrauterine Contraception Device)\n3. Condom(barrier) te zang in kidalna\n4. Numei leh pasal omkhop hun ding limtak in geelkhol in nauneih loh nangin ki dalna\n5. Khantawn nauneih nawnloh nangin bawlna(Vasectomy , female sterilization etc.)\nZatui tawh nauneih loh nangin kidalna\n(i) A hoihna (advantages)\nOestrogen & progesterogen zatui te ki zang hi.Hih zatui te pen hoih mahmah in zong tawm man mahmah hi.Hih zatui te dawnna hangin ahoihna tampi om hi.Numei te ii ngeina (menstrual cycle) apian ciangin ana theizel te zong noptuam sak hi.Naubu cancer zong piangsak lo tuam hi.Taangsiat tam anei lua te inzong hih zatui te ki zangthei hi.\n(ii) Ahoih lohna(disadvantages)\nHih zatuite nekna hangin ahoihna tampi aommah bangin ahoih lohna zong tampi mah naom hi.Tuate in gtn. Lutang natna,luaksuak na, thauna, nawinatna,nawigolna,sikhang natna,lungtang natna leh cancer atuamtuam te piangsak thei hi.\nHih zatuite pen naunawi apia laite,agai (naupaai) laite,sikhang natna aneite,za atep lua te,sikhum/zunkhum natna anei te in zang theilo hi.Tuhun ciangin zatui hoih nam tuamtuam(side effects atawmzaw) omta aa, cidamna lam aa siavuan te tawh kikum khawm in nang aading in ahoih pen/aki tuak pen zatui na zangthei hi.\n2.Naubu sungah vankhat koih in kidalna gtn..IUCD\nPlastic ahih kei leh Copper tawh akibawl vankhat naubu sungah kikoih hi.\n(i) Ahoih nate (Advantages)\nNaubu sungah sauveipi ki koih thei in numei ii pumpi zong bangmah cisak lo hi.Tawm man mahmah in naunawi apia lai nu te’n zong zangthei hi.Zatui nek mangngilh cih bang omlo in pumpi tawh ki lemlohna khatpeuh aom aa leh zong ki lakhiathei kikpah hi.\n(ii) Ahoihloh nate (Disadvantages)\nNaubu sungah om ahih man in pawlkhat in nuam salo hi.Numei ngeina(Menstruation)apai ciangin zong nidang sang in tamzaw kha thei in,a taai uh zong nidang sang in naa zawkha thei hi(dysmenorrhea).I kamsiat leh naubu sung aa van akikoih pen kitam thei hi.Atam pen kum nga ciangbang kizang thei in,kum nga acin khitciang in athak khek ding kisam hi.\n(3) Condom(barrier) te zang in nauneih loh nangin kidalna\nCondom pen pasal te ii zat leh numei te ii zat ci’n namnih om hi.\n(i) Ahoih nate(Advantages)\nCondom pen tawmman mahmah in,zong mun khempeuh ah kipua thei hi.Azatdan zong baih mahmah in,numei leh pasal omkhopna hang in aki lawhthei natna te zong dalzo hi.(100% bel dalzo lo hi).Naubu cancer pianna tuamtuam pan zong dalzo hi.\n(ii) Ahoihloh nate(Disadvantages)\nCondom zat laitak in kikek thei in, tuapan natna tuamtuam te kilawh thei hi.Khatvei aki zangkhin sa condom pen ki zangkik thei nawnlo hi.Zatkik ding zong hi nawn lo hi.Pawlkhat te in condom zang nuam pha lo uh hi.\n(4) Numei leh pasal omkhop ding hun limtak in geel in nauneih loh nangin kidalna\nNumei leh pasal omkhop ding hun limtak geel in naukhaamna pen zatui bangmah nek kul lo in adang atuamtuam te zong thuah kul lo hi.A thupi pen in anumei nu in a numei ngeina aneih hun limtakin ciapteh kul in,tuabek thamlo khasim aneih hunding ciangin mantak in aneih kul hi.Khakhat sungin numeingeina neizel,neilo zel cihdan khawng ki ngah lo hi.Numei ngeina mantak anei mikhat ahih leh a numei ngeina aneih ma ni sagih leh aneihkhit ni sagih sung pasal tawh omkhopna hangin nau kinei theilo hi.Ahih hang in 100% bel(dal/khaam) hilo hi.\n(5)Khantawn nauneih theih nawnloh na’ng in bawlna(Vasectomy,Female sterilization)\nHih a (5) na pen siavuan te ii bawl/sep ding ahih man in adangte bang in hong hilhcian nawn kei ning.\nHih atung aa thu te ii et ciangin,nau kham dan atuamtuam om in koi hoihpen cihbang tu ciangciang omzo nailo hi.Siavuan te tawh kikum in,ei aa dingin ahoihpen/eitawh akituak pen namkhat tel in naukham theih ahihi.Cidamna lam aa asin siavuante tawh limtak in kikumkhawm in limtak in naukhamna hangin naupangte(aom sa/ahong pianglai ding) leh naupang te ii nu te’n alam dang in cidamna hong ngah ding uhhi.I tate,i zite hong cidam leh innkuan hong nop mahmah ding aa,innkuan khempeuh hong cidam leh ii minam hong cidam ding aa ii minanmhong cidam ciangin ii gam hong cidam ding hi.Zomi(Chin) te khempeuh acidam ding in Topa’n thupha hong piaksak ta hen.Amen…..\nSang Pi (KSP)\nItem Reviewed: “Nau Khaam Na” (Contraception & Sterilization). Gelh - Sang Pi (KSP) Description: Rating: 5 Reviewed By: Cinpu Zomi


url: =Leitungbup Zomite sungah kidop/ kikep ziading pulak nopna :: ZOMI DAILY\nposted on 18 July 2020 at 6:55 pm Lomkholna: News, Zomi\nCOVID-19 pulnatna pen Zomite sung ah natna ngah (positive)hong kizel san keei mawk ahih manin ih kalsuan ziate kipuah phat theih nading thupulak na kong neinuam uh hi.\nGam khatlekhat hong uk kumpite hong kep hong vanzia kibanglo hi. Kawlgam ah bel natna ngah ahih nakle kuamah tawh kimusaklo in kituam keppah in kuamah zong lawhbeh nawnlo pah hi.\nGam 2 na le gam 3 na tung Zomite adiak in amau gam khantohna le ki ukna suahtakna zui in natna ngah mite amau le amau kikep ding in kumpi gelna ahi hi.\nAhih hang in tua suahtakna pen Zomiten zang thei nailo/ zang siam nailo ciding ihiam natna ngah (positive) himah leng khangno tha hatlai pawlin bangmah lello in dam kisa lel ahih manin mipi kikhopna munte, mipi omna munte ah kihel in gamtang lel uh hi.\nTua munte panin ama natna kilawh kawikawi in hong kizel gawpmang hi. Natna gil neisa, uham khinsa te in hih natna hong ngah beh ngeingai mang ahih manin amau hong thuak zolo in hanmual hong liapsan mawk uh hi.\nZomite a ki uap aki angvan tantan minam ihih sam hang khuahun zui le damna zatui ding kimuzo nailo hih COVID-19 natna hong lang sungin ih ngeina pawlkhat ih laih theih ding kisam mahmah ding hi.\nDahna munte ah ki phakloh phamawh (galna sumpiak) cihdan ahih le zong pumpi kidalna kimtawh phapak cih ahi zong, tuhun khantoh na zui in online pan a galna piaktheih ding cihte omta ahih manin tuate ih zatsiam mahmah ding kisam ta hi.\nKi it lohna cih lamin ngaihsun lo in, Zomite minam tawm mahmah ihih kawmkal ah ih pilvang zawh lohna, ih tei zawhlohna hang in hunlo phatlo pi in i minam tampi ih sup lawhding kiphal nailo hihang.\nTua ahih manin Zomi ulenau nulepa hih laisim kha a kuama peuh in Zomite cidam khansau in minam lian, minam picing ihih theih nading in eilehei kikep siamin Zomite tung itna deihsakna lakkhia zaw photni ci in itna lianpi tawh hih lai kong khahkhia uh hi. Zomi COVID-19 Response Committee July 18, 2020\nPrevious: Kipumkhat nading thungaihsutna pan\nNext: Thuthak tomkim ~ The Tedim Post (20 July)


url: =Peter Masa 3 | Siantongluan\nPeter Masa 3\nTua mah bangin zite aw, na pasalte uh Pasian thu umlo ahihkhak leh na gamtatna hangun Pasian thu a uptheihna dingun na pasalte uh thu na mang un. Kampau kul sese loin,\nna gamtat hoihna uh a muh uh ciangin Pasian thu hong um ding uh hi.\nNa hoihna dingun puatham kizepna ahi sambawlna, kham leh suangmanpha tawh kizepna, puan hoihnono silhnate na bulphuh kei un la,\nPasian muhna-ah a manpha mahmah ahi lungsim puakzia, a tul theilo sunglam hoihna na bulphuh zaw un.\nA beisa hunah Pasian muangin thu um numeite in a pasalte uh thu mangin, tu-a bang danin a hoihna dingun a kibawl uh hi.\nSarah zong tu-a bangmahin gamta a, a pasal Abraham thu mangin, "Topa aw," a ci hi. Note zong a hoihin gamta-in, bangmah launa neiloin na om nak uh leh tu-in Sarah tanute na hita uh hi.\nTua mah bangin pasalte aw, note sangin na zite uh a thahatlo zawdeuh ahihna thu na phawk un. Note mah bangin Pasian piak nuntakna a ngahte ahih uh manin na zite uh zahtak bawl un. Tua hi leh na thungetna uh bangmah in hong nawngkaisak lo ding hi.\nA tawpna-ah kong gennop thu in: Lungsim leh ngaihsutna kikhat nei-in unau ki-itna lungsim nei un la, migi-in kiniamkhiat un.\nHong bawlsiate siatna tawh thukkik loin hong samsia mite samsia kik kei un la, Pasian in note a hong sap lai-in thupha a hong piak dingin hong ciamsa ahih manin, hong siat bawlte thupha tawh na thukzaw un.\nBang hang hiam cih leh Lai Siangtho in, "Nuntak nuam deihin, hunhoih a zang nuamte in kamsia pau kei uh hen la, zuauthu gen kei ta uh hen.\nGitlohna pelhin hoih gamtat uh hen la, mi tawh kilem ding hanciamin kilem theihna dingin hahkat ta uh hen.\nTopa in a thuman mite mu a, amaute thungetna pia tawntung hi. Ahi zongin a gamtatsia mite Topa in a langbawl hi," na ci hi.\nNote in a hoih gamtat ding utin hanciam le uh cin kua in hong bawlsia ding ahi hiam?\nA hoihin na gamtat manun gimna na thuak uh leh zong Pasian in thupha hong pia ding hi. Mite kihta kei un la, lunghihmawh ngaihsut kei un.\nNa lungsim sung uhah Khrih zahtakbawl un la, amah Topa-in nei un. Note lametna thu a hong dong a omkhak leh hoihtakin a genthei dingin kiging tawntung un la, ahi zongin lungnemna leh zahtakna lim tawh gen un.\nKhrih nungzui na hihna hangun na gamtat hoihna uh hong gensia-in hong simmawhbawl a om ciangin a maizum theihna dingun na lungsim uhah kisuanna a om hetlo dingin na siangtho om un.\nGamtatsia-in i om sangin Pasian deihna ahih nak leh i gamtat hoihna hangin gimna i thuak hoihzaw hi.\nKhrih mahmah zong note-a dingin si a, Pasian kiangah hong tunpih theihna dingin mihoih khat pen mihoihlote mawhna hangin khatvei a si hi. Mite in ama leitung pumpi that a, ahi zongin Pasian in kha nuntakna a pia hi.\nTua kha nuntakna tawh va pai-in thongkia-in a om khate kiangah thu a va hilh hi.\nNoah in teembaw a bawl hun laitakin Pasian in lungduai takin ngak hinapi-in hih kha a nei mite pawlkhat in Pasian thu manglo uh hi. Teembaw sungah a om mi giat bek, tui in a suaktasak hi.\nTui pen note a hong honkhia tuiphumna lim hi a, pumpi panin nin sawpkhiatna lim hiloin, Jesuh Khrih thawhkikna hangin lungsim siangthona dingin Pasian tungah kamciamna lim ahi hi. Tua Jesuh thawhkikna in note hong honkhia ahi hi.\nTu-in vantungah tua Khrih pai khin a, Pasian taklamah omin, vantung mite leh ukna aana a neite khempeuh tungah a ukin a om hi.


url: =Rideshare Apps pan Taxi Booking abawlleh Truck mawtawpi khatin dawn :: ZOMI DAILY\nposted on 3 July 2017 at 10:03 am Lomkholna: China, News, Sawltak, World\nRideshare Apps ahih keileh Ride-hailing Apps tepen Taxi taktak te sangin ki limzat zawphialta hi. Uber pen adang gamtuamtuam ah kilimzak mahmah himahleh Southeast Asia gamsung Singapore, Malaysia, Indonesia, Thailand, Vietnam, Philippines te ah Grab zong kilimzat mahmah hi.\nChina ah pasal khatin Rideshare Apps khatpan in Taxi Booking abawlleh Truck mawtawpi khatin vadawn cih Mashable pan kiza hi. Tua Rideshare Apps pen UberX hilo hamtangding kici a, Grab zong hilo ngel khading hi.\nSouthwest China, Wushan County panin Chongqing City zuanding in pasal khatin Rideshare Apps panin mawtaw Booking abawl ahihi. Hih Booking bawlpa paisawmna khuanih kikal pen nai 5 pan nai 6 bang mawtaw akihawlding ahihi.\nTua Booking abawlpa minpen kigenkhialo a, ahi zongin Chinese Social Media akilimzat mahmah ahi Weibo tungah @QiGeNongDongQiang cih User ID tawh hihthu agelhkhiat ahihi.\nBooking abawlkhit ciangin mawtawhawl Driver pa’n kongdawn nading mawtaw pen azai mahmahkhat ahimaw ci’n sms khakkik cihi. Booking bawlpa inzong azai mahmah acih ciangin Toyota Alphard khawng ahidiam ci’n mawtaw hoihnono, aliantheithei ahiding in lamen gige hi.\nAhi zongin Driver pa atun ciangin ama upmawhbang nahi hetlo in, Truck mawtawpi khat nahimawk hi.\nTua Booking bawlpa pen akhualzin nading gamla ahih manin, mawtaw tungah ihmuh hithiatding cih angaihsut ahihi. Truck mawtawpi nungah lupnading zaimahmah himahleh mawtaw pen hatsaklua sawnsawn ahih manin, lokgawp in ihmu theivetlo hi.\nMawtaw hawlpa in laukei in, mawtaw kahawl pen sawtmahmah khinta hi ci’n alauloh nadingin genphapha hi. “Don’t worry, bro, I’m a long-time driver! Long-time driver!”\nChongqing Evening Post te’nzong hihthu suahkhia uh a, hih mawtawhawl pa’n abeisa inzong hih Truck mawtawpi mahtawh Passenger kapua zelzel cisawnsawn hi.\nRideshare Apps pen amin ki pulak khialo a, ahi zongin Rideshare Company panin thunei te’n mawtaw bangcibang hiam cih sitcianna kinei khalo mahhi ci’n akhialhna uh genkhia hi.\nHih thuthang pen ki thehzak gawppah in, Rideshare Company te nangawn in hihbangin Truck mawtawpi khatin Passenger apuak azak uhciang in lamdang samahmah uh cihi. Sawltak #zomidaily\nPrevious: Malaysia, Senai khuasung aom Fireworks kikoihna Factory khat meikang\nNext: Syria, Damascus ah Car Bomb puakkham in mi 18 si, adang mi 12 liam\nRev. Go Nang (Agape MC) in Hakha khuapi amuhzia


url: =Tuni Tualsungmite Leh Police Te Kipawl In Lungphonanei Sangnaupangte Vua. - Zomi History Tuni Tualsungmite Leh Police Te Kipawl In Lungphonanei Sangnaupangte Vua. - Zomi History\nHome > Myanmar News > Tuni Tualsungmite Leh Police Te Kipawl In Lungphonanei Sangnaupangte Vua.\nTuni Tualsungmite Leh Police Te Kipawl In Lungphonanei Sangnaupangte Vua.\nMarch 5,Tuni nitaak nai 5 leh minutes 20 hun aa kipan in Sangnaupang 50 leh lunphonanei sangnaupangte athukimpih mipi 60 kim te in Yangon downtowm City hall mai ah nasia tak in lungphona a neih ziahziah laitak in Police mi 500 leh aban vuah TAHUAN ,SIKAN cih asuang tualsungmi mihing 300 te kipawl in Lungphona nei te tut-tawh pek-tawh,sat-tawh, bet-tawh thuah in numei cih bang dot pen nei lo in zial ziahziah in lungphonanei te akikhemthaangmang ding in hici bang in khemkham na te hong nei uh hi.\nHi bang in lungphonaneite Police te leh aban vuah TAHUAN ,SIKAN cih asuang tualsungmi te ii khemkham na hang in Sangnaupang te pawlkhat leh Kawlgam Jounalist khat in nasia tak in liam ma ngah in Lungphonaneite mihing 8 kiman uh hi.Hih akiman 8 te sung ah 8888 sangnaupang makai luite sung pan mihing 3 ki hel kha uh hi.\nHih thupiang teng hang in tuni 8888 sangnaupang makai te in Police te mat lungphonanei mihing 8 te a man lang in a khah khiat kik naang uh leh lungphonanei te avua gawt a hi aban vuah TAHUAN ,SIKAN cih asuang tualsungmi te pen kua mi kua sa hi aa kua i phal na tawh hi bang in gam ta uh hiam cih te a man lang in kumpi thunei te in akitel sak na ding in nget na nei uh hi.\nMyanmar News 1:46:00 PM\nItem Reviewed: Tuni Tualsungmite Leh Police Te Kipawl In Lungphonanei Sangnaupangte Vua. Rating: 5 Reviewed By: Thang Thawn Tuang Guite


url: =Zomi te lunghimawh mahmah Kap Za Dongh (kum 26) thu kitelta :: ZOMI DAILY\nposted on 25 April 2015 at 11:11 am Lomkholna: Dahpihna, News, Zomi\nZAM zumpi panin Genvai lam vaipuak nasem te in Zomi sinsen luang (157) vui khin uh aa, tua thu te mipi in phawk khalo uh hi. Hi zahta kivui Zomi te dahpihna zong kipuak ngeilo hi mah leh information manlo leh thu kicianlo thu te ah manlang takin kampau aa laiat giapgiap Zomi te in mailam hun te ah lungngai masa in laiat, kampau ding hi hang cih ih ki phawksak hi. Zomi te Topa’n hong dam sak hen. ZAM Thupuak\nPrevious: Pa Hau Sian Mung (kum 54) in Yuzana Yangon pan hong nusia\nNext: ZAM Thupuak :: 26 April 2015


url: =China ah numeikhat in sumbawlna in Cobra Sokval gul tampikhawi :: ZOMI DAILY\nposted on 4 January 2018 at 3:59 pm UTC+9:30 Lomkholna: China, News, Sawltak, World\nChina gamsung ah numei khatin Sokval akici “Cobra” gulvom namte tampi khawi ahih manin, ama minpen “Cobra Queen” kiciliang hi. Tuanu mintaktak pen Hu Xiaoxia hi a, China, Chongqing City sungah teengin, ama innsung ah gul tampi khawi hi.\n2014 kum akipan gulkhawi akipan ci a, gulbekbek akigawm in 1000 valbang khawikhia khinta hi. Tualak ah atamzaw pen Cobra gulte ahihi.\nZingsangsim in tua gul akhawina inndei sungah lutden in, hahsiangzel a, tuaban ah inndeisung alumna leh akawtna “temperature and humidity” cihte Checking bawlden hi.\nTuaban ah tua agulkhawi te panin “Snake Wine” akici gulpan akibawl “gulzu” bawlkhia hi. Tua Snake Wine pen adiakdiak in Chinese te’n “medicinal liquor” ci’n zatui namkhat in alimzat mahmah uh ahihi. Snake Wine dawnleng cidamsak in hoihmahmah kici hi.\nVideo: Meet China’s Cobra Queen who lives with 1,000 snakes\nTuaban ah Cobra gul ii avun tezong zuakding in bawlkhiathei hi. Cobra gulvun zong Sen te’n ngeina zatui “Traditional Chinese Medicine” in alimzat mahmahkhat ahihi.\nAhi zongin Cobra Sokval gulte pen agu khauhmahmah in, alauhuai mahmah gulnamkhat ahihi. Lauhuai kihtak huai mahmah himahleh hih numeinu pen nisim in Cobra te anpia in, kemin, akhoiden himawk hi.\nAma genna ah hih gulte pen gunei in, lauhuai mahmah a, hong tukkhak zenzenleh bangci kikepding cihpen ihtheihcian kul hi. Tuaban ah hongtukloh nading in kikepsiam dingpen thupi zawlai hi ci’n genkhia hi.\nSnake Wine pen Traditional Chinese Medicine in kum tultampi akizang ngei ahihi. Southeast Asia leh China gamsung Region pawlkhat ah tudongmah Snake Wine pen zatui, thakhauhza cihbang in ki limzatlai mahmah cihi.\nMore: Kuala Lumpur, Jalan Ipoh aom mawtaw sungah gulkhat kivial venvan\nSnake Wine akibawl ciangin thambelpi sungah buhzu ahih keileh adang zu akhauh mahmah tawh gul te koihkhawm in khatampi kidiahcip hi. Mualtan, Sokval gulte ii agu teng zulak ah akidiahdong, akizelhdong kidiahcip cihi. Tua zu pen zatui tuamtuam in Sente’n zangthei uhhi. Hihbangdan Snake Wine pen abeisa China’s Western Zhou dynasty (1046-771 BC) hunpek in azat kici hi. Sawltak #zomidaily\nPrevious: Jan 4, Kawlgam suahtak ni ~ Pau Khat Suan\nNext: Yangon – Mandalay lamzikpi tungah 2017 kumsung Accident 555 veipiang, mi 116 si\nNang Pasian Maw? ~ Rev. Zam Khat Kham


url: =Belshazzar, Babylon kumpi a suahzawh a kum masa kumin keimah Daniel in mang khat ka man a, zanin maang ka mu hi. Ka mangmat lai-in ka gelh a, tua zana ka maangmuhnate ka ciamtehna hih bang ahi hi:\nMun khempeuh panin huihpi hong nungin tuipi tung a seemgawp hi.\nTua ciangin tuipi sung panin a kibanglo sa golpi li hong pusuakto uh hi.\nA masa pen humpinelkai tawh kibang a, ahi zongin muvanlai kha tawh a kibang kha a nei hi. Ka et laitakin a khate gel a hong kibotkhia hi. Leitung panin tua ganhing kidomkaang to-in, mihing bangin a khe nihin kidingsak a, mihing lungsim ama tungah a kipia hi.\nTua ciangin a nihna sapi vompi tawh a kibang khat ka mu hi. A nunglam khe tawh dingin a ha tawh nakguh thum pet a, "Na duh zahzah sa tampi ne in," cihna aw khat a hong ging hi.\nKa et lai leh kamkei tawh a kibang sapi dang khat ka mu hi. A nungzangah vasa kha tawh a kibang kha li a nei hi. Tua sapi in lutang li nei a, ukna aana ama tungah a kipia hi.\nKa et lai leh sapi lina ka mu hi. Tua sapi kihtakhuai mahmah a, lipkhaphuai-in a thupi mahmah hi. Amah in a gol mahmah sik-ha a nei hi. Amah in nene-in a nek valteng a khe tawh a tuancilgawp hi. Sapi dangte tawh kibang loin amah in ki sawm a nei hi.\nTua kite ka et laitakin tuate lakah adang ki neu khat hong po a, a omsa sung pan ki thumte a botkhia hi. Tua ki tungah mihing mittang tawh a kibang mittang leh kam om a, kiphatsakna kam tampi a pau hi.\nKa et laitakin kumpi tokhomte a hong kikoih hi. A nungta tawntung mipa tua tokhomte khat tungah a tu hi. A puante vuk bangin ngo a, a samte tuumul hoih tawh a kibang hi. A tokhom pen meikuang leengpei tungah kinga-in mei kuang zuazua a,\ntua sung panin meikuang a hong lengkhia niloh hi. Ama nasem ding mihing tul za tampi om a, a mai-ah mihing tul za sawm tampi a ding uh hi. Thukhenna ding hun kipan a, laibute a kiphen hi.\nKa et laitakin tua ki neu in kiphatsakna kamsia a pau ka za hi. Ka et lailai leh tua sapi lian a lina kithat a, a pumpi meikuang sungah kikhulin a kisusia hi.\nSapi dangte ahih leh a vangliatna uh kilak khiatsak a, ahih hangin a nuntak laina ding uh hun ciangtan khat a kipia hi.\nZan ka maangmuh hun sungin ka khuadak leh mihing tawh a kibang mi khat meii tungah a hong pai ka mu hi. A nungta tawntung mipa kiangah pai-in, ama kiangah a kipia hi.\nAmah in vangliatna, minthanna, leh kumpi za ngah ahih manin minam kimte, minam tuamtuamte, paunam tuamtuamte khempeuh in ama na a sem ding uh ahi hi. Amah in a tawntungin uk ding a, a kumpi gam a bei ngei kei ding hi.\nKa maangmuhnate in hong linglawng sakin a hong patausak mahmah hi.\nKa pama ding mite khat kiangah pai-in hihte khempeuh a khiatna hong hilh in, ci-in ka thum hi. Tua ciangin amah in a khiatna a hong hilh hi.\n"Hih sapi lite pen leitung panin a hong khangkhia ding kumpi gam li ahi hi.\nAhih hangin a Lianpen Pasian mite in kumpi za ngah ding uh a, a tawntungin a nei paisuak ding uh hi," hong ci hi.\nTua ciangin a dangte tawh a kibanglo a kihtakhuai sik-ha leh sumngo khecin a nei sapi lina thu ka thei nuam hi. Amah in nene-in na khempeuh tuancilgawp hi.\nTua ciangin a lu tungah ki sawm leh, a nung ciangin ki khat hong po a, a omsa kite sung pan ki thum a kitanna thu ka thei nuam hi. Amah in mittang leh kiphatsakna kamsia pauna ding kam a nei hi. A dangte sangin nakpi takin kihtakhuai zaw hi.\nKa et laitakin, tua ki in Pasian mite galin do a, amaute a zogawp hi.\nTua ciangin a nungta tawntung mipa hong pai a, a Lianpen Pasian mite-a ding a hoih thukhenna a hong gen hi. Pasian mite in kumpi za a ngahna ding uh hun a hong tung hi.\nHih bangin hilhtelna kei a hong kipia hi: "Sapi lina pen leitunga hong om ding kumpi gam lina ding hi a, kumpi gamdangte tawh kilamdang mahmah ding hi. Amah in leitung buppi valhtum ding a, tuancil gawpin a sukham ding hi.\n"Ki sawmte pen tua kumpi gamsung panin a hong piang ding kumpi sawmte ahi uh hi. Tua ciangin kumpi dang khat hong piang leuleu ding a, amah in a omsate tawh a kilamdang mahmahin kumpi thum a nuaisiah ding hi.\n"Amah in a Lianpen Pasian langpangin thu gen ding a, Pasian mite a bawlsia ding hi. Amah in amaute biakna tawh kipawl thukhamte leh pawi bawlna hunte kheelsak ding hanciam ding a, ama khutsungah kum thum leh alang sung Pasian mite a om ding uh hi.\n"Tua ciangin thukhenna hun hong kipan ding a, ama vangliatna lakkhiat sakin, amah a kisusia maimang ding hi.\n"Hih leitung kumpi gam, vangliat-na, leh liatna khempeuh a Lianpen Pasian mite tungah a kipia ding hi. Amau kumpi za cikmah hunin bei ngeilo ding a, leitung ukna za a nei khempeuhte in a thu uh mangin amaute na a sem ding uh hi," hong ci hi.\nHih tangthu a beina hita hi. Hih thu ka ngaihsut ciangin keimah Daniel ka lau mahmah a, ka mel a daanggawp hi. Ahih hangin hih thu keima lungsim sung bekah ka koih hi.


url: = Tinaung Takluem 1 Corinth 10\nIsrael te Tangthu Pan Kidopna\n1 Tuabek domngawl in, suapui te awng, i pu le pa te theampo bangbang in mei ngo nuai ah om, ci le a vekpi in tuipi sung ah a pai na uh thu he ngawl in na om tu uh ka dei bua hi;\n2 Taciang amate theampo in mei ngo le tuipi sung ah Moses tung pan tuiphumna la uh hi;\n3 Taciang thaa an a kibang tek ne uh hi;\n4 Amate theampo in thaa tui a kibang tek in dawn uh hi: banghangziam cile amate a zui thaa Suangpi pan in a phul tui dawn uh hi: tua Suangpi sia Christ a hihi.\n5 Ahihang amate sung mi tampi tung ah Pathian lungkim ngawl hi: tua ahikom amate sia senneal ngam sung ah thi siat uh hi.\n6 Tu in amate in na pha ngawl te a deileilam uh bang in eite i dei ngawl natu in, hi thu te i ette tu a hihi.\n7 Amate sung ah pawlkhat te in milim a biak uh bang in, note in na bia peuma heak vun; mite sia ne tu le dawn tu in to khawm uh a, laam tu in ding tu uh hi, ci a ki atkholsal om hi.\n8 Amate sung ah pawlkhat te in paktatna vawt uh a, ni khat sung in then ni le tul thum a thi uh bang in, eite paktat mawna vawt ba tawng.\n9 Amate sung ah pawlkhat te in Pathian ze-et uh a, ngul te in a siatsua uh bang in, eite Christ i ze-et batu hi.\n10 Amate sung ah pawlkhat te phun uh a, a siatsua thei pa in a siatsua bang in, note phun heak vun.\n11 Tu in hi thu theampo amate tung ah a piang te i ette tu a hihi: taciang amate tung ah leitung bo na a thet nate zong eite danpiak natu in a ki at a hihi.\n12 Tua ahikom mi khat in, ka ding hi, ci a ngaisun le a pu ngawl natu in kidawm tahen.\n13 Ze-etna na thuak na uh sia note bek in a thuak na hi bua uh hi, ahihang mihing tung ah a kibangtek in a theng a hihi: Pathian sia thuman a, na thuak zawk ngawl tu uh ze-etna hong thet tu hong oai ngawl tu hi; ahihang ze-etna taw na suatak natu uh lampi hong vawtsak tu a, tabang in note in na thuakzo tu uh hi.\n14 Tua ahikom ka it te awng, milim biakna pan in tai vun.\n15 Mipil te tung ah thuson bang in kong son hi; ka son thu te noma in thukhen vun.\n16 Thupha kong piakna uh hai sia Christ thisan ki pawlkhopna hi ngawl ziam? Ka balnen uh anluum sia Christ pumpi ki pawlkhopna hi ngawl ziam?\n17 Banghangziam cile eite sia tam mama pha hi napi, anluum khat le pumpi khat i hihi: banghangziam cile tua anluum lumkhat sia i vekpi in i hawm tek hi.\n18 Israel mite sia cilesa ngeina bang in en vun: amate sia biaktau tung ah biakpiakna te a ne te hi ngawl ziam?\n19 Tabang ahile bang ci nuam khi ziam? tua milim sia na khatpo, a hibale milim te tung ah biakpiakna sia na khatpo a hi ziam?\n20 Ahihang, Gentile mite i biakpiakna nate sia doai te tung ah biakpia hi a, Pathian tung hi ngawl hi: taciang note in doai te taw kipawlna na nei tu uh ka dei bua hi.\n21 Pathian hai le doai te hai na dawn khawm thei batu uh hi: Topa sabuai le doai te sabuai zong na zangkhawm thei batu uh hi.\n22 Pathian i hong thum tu in thin-uksak tu hi ziam? Ama sang in hat zaw i hi ziam?\nNa Theampo Pathian Minthan Natu\n23 Na theampo ka seam le zong phamaw ngawl hi, ahihang na theampo sia phattuamna om ngawl hi: na theampo ka vawt le phamaw ngawl hi, ahihang na theampo in hong khangtosak ngawl hi.\n24 Kuama in ama atu bek zong heak tahen, ahihang mi khatsim in ngualdang hau na zong ta uh hen.\n25 A sia le a pha heakna taw in sumbuk ah a ki zuak theampo dong ngawl in ne lel vun:\n26 Banghangziam cile leitung le a sung a om theampo a nei sia Topa a hihi.\n27 Thu um ngawl khat in anne tu in hong sam in, pai na sawm le na mai ah hong kilui po ne in, ki thasunna taw bangma dok kul ngawl hi.\n28 Ahihang khatpo in, hisia milim tung ah biakpiakna in a kipia hi, hong cile, na sia le pha heakna le hong son tu ngaisun in ne heak vun, banghangziam cile leitung le a sung a om theampo a nei sia Topa a hihi:\n29 A sia le a pha heakna ka ci ciang in, nangma i sia le pha heakna hi ngawl a, ngualdang i sia le pha heakna a hihi: banghangziam cile ngualdang khat i sia le pha heakna in keima ngaisutna banghang thu hong khen tu ziam?\n30 Banghangziam cile hesuakna tungtawn in lungdamko in a ne ka hile, banghang a pha ngawl in hong kison tu ziam?\n31 Tua ahikom na ne uh a hi a, na dawn uh ahizong, bangpo na vawt uh zong, Pathian minthanna tu ngaisun in vawt tavun.\n32 Judah mi ahizong, Gentile mi ahizong, Pathian pawlpi ahizong puksak heak vun:\n33 Mi tampi ngupna nga a, a phattuam pui thei natu uh in keima phattuamna zong ngawl in mi theampo sia na theampo sung ah lungkimsak khi hi.


url: =Mittaw Ngate leh Sai thu gentehna ~ Dr. Dal Khan Mang :: ZOMI DAILY\nposted on 15 July 2016 at 12:38 am Lomkholna: Article, Biakna\nHih gentehna pen buangnai banga akikai kawikawi thei gentehna hi. A zangcilte in thu khat genteh nadingin na zang khin uh ahihhangin ei zong ih deihdeih genna dingin kizang thei hi. Agol pen panin aneu tuak in genni ci leng, biakna lam ah: Pasian ih muhdan, biakna ih muhdan, pawlpi’tawndan, upna ih sandan, Lai Siangtho ih teldante gentel nadingin akizang thei hi.\nMittaw ngate in sai pen nam nga in mu hi. Amaute muhdan tek mah tawh sai hi, ci uh hi. Tua bangmahin “Pasian” zong nam nga bek thamlo in mihingin mu tek hi: agilo Pasian, alungduai Pasian, a it Pasian, a awi-am Pasian, aciling Pasian, asusia Pasian, asiangtho Pasian, acingh Pasian, van asangna ah aom Pasian, lei ah mite tawh aom atualbial Pasian, aphat ngai Pasian, leh ama thu bek thu asa Pasian, cih bangin muhdan khat leh khat kitum kak hi. Ih muh dan khat tek mah pom in tua pen mah Pasian ih ci hi. Aman na ciang khat om hinapi, abupin man lo hi.\nMittawte in sai pen nam nga in mu uh hi. Amaute muhdan tekmah tawh sai hi, ci uh hi. Tuabang mahin “biakna” zong khat leh khat ih muhdan kibanglo hi. Atangpi in: biakna pen kipiak khiatna, pu le pa ngeina, cihmawhtaina, pawl leh gual kaihna, nainganzi nasepna, kinampi sakna leh biak le paaina, cih bangin kitel leh kizang hi. Hih muhdan nam khat tekin aman ding abat hangin abupi in maanlo hi.\nMittawte in sai pen nam nga in mu uh hi. Amaute muhdan tek tawh sai mah ci uh hi. Tua bang mahin, “pawlpi” tawndan zong muhdan kilamdang hi. Eite theih na ciangciangah: pawlpi in up dan tawndan kibangteng kipawlna, sivui kipawlna, nasep zonna, unau sanggam khualna, Pasian nasep kipawlna, gupna hawmkhiatna, khalam cinate khoina, pilna zonna, zi zonna, pasal zonna, ukza zonna, minam deidanna, cihbangin kimu in kizang hi.\nMittawte in sai pen nam nga in mu uh hi. Amaute muhdan tek tawh sai mah ci uh hi. Tuabang mahin “upna” zong sandan kibanglo thei hi: Pawl khatte in upna pen gupna ngiat a angaihsun, zuihna leh thumanna, pianthakna, Jesu gumpa leh Kumpi a sanna, Pasian tate suahna, leinate nungngat a Pasian lam kiheina, leh ngeina luite nusia a ngeina thak pomna cih bangin kingaihsun hi.\nPawpi tuamtuam dinmun panin enlengh:\nMittaw ngate in saipi pen atuam tekin amuh mah bangun, pawlpi tuamtuamte in zong biakna leh pawlpipen atuam tekin mu uh hi. Pasian amuhdan uh kibang lo hi. Jesu zong amuhdan uh kibanglo hi. Laisiangtho zong amuhdan uh kibang lo hi. Gupna thu zong amuhdan uh kibanglo hi. Pasian’ gam zong muhdan kitum kak uh hi.\nTuiphum Pawlpi in pawlpi’ min tawh kizawi tawnin pawlpi ihcihpen “tuiphumna” bulphuh in thu leh la khempeuh mu uh hi. Christian biakna in aneih dimension ahi Krist sungah Krist hangin asiangtho nuntakna gen napi in ngahsa gupna tawh akizopna mulo hi. Greek philosophy zangin Laisiangtho ah mihing thu asim khak uhciangin kha leh pumpi in khenkhamin kha, pumpi akipaaikanna leh akikhen theihlohna Laisiangtho’ gennate musiang zolo uh hi. Amuh uh thuman khat pen thuman ie abuppi in pom uh hi.\nPentecostal/charisma bawng pawlpi tuamtuamte in “Khasiangtho” bulphuhin, agen ahawm khempeuh uh tua tung tawnin khia uh hi. Minam tkhatsim khatsim adingin “power encounter” pen strategy ahoihpen hikhinlo ahihna, mihing khat leh khat zong emotional feeling level kibanglo ahihna, Laisiangtho pen tanglai mite tunga Pasian’ kipulaakna hi, kei adding zong Pasian’ kipulaakna pen kei Laisiangtho hi, cih tawh tawnnate tawh buai lai uh hi. Emotional feeling tamzat uha, mihing pen emotional being ahihhangin intellectual, moral, and physical being ahihna mukim zo lo hi. Amau muh lian thuman khat tawh thuman dangte nawlkhin uh hi.\nJehovah Witnesste in Pasian’ min pen a Hebia laipanin la uha, tua min bekmah leitung bupah pau nam tuamtuamte in zatpih ding hi, cih uh hi. Ahizongin hih leitang mah luah sawm, Judahmite ngeina pen leitung laizangah koih uh hi. Jesus Krist sungah innteek tuan omlo, cihte muzolo uh hi. Aluinate bei dinga athak hong paiding hi, acih pen spiritualized in concrete fulfillment in real life dingin sanglo uh hi. Thuman khat amuhna uh tawh athuman dangte nawlkhin uh hi.\nLutherante in Martin Luther muhna zui in “upna bek tawh gupna” bulphuh in Laisiangtho hongin gen uh hi. Naungek tuitheh tuiphumna, sawltak pawlpi cilte nekkhawm nekziate muzo lo a, apaikhiatna pawlpi zatdan mah tawh kalsuanto hi. Amaute muhkhiat thuman pen THUMAN ie aphel khat hia, amuhloh uh thumaan om lai hi.\nZawma Pawlpi in zongin leitung ukna leh makaihna, leh pawlpi kipumkhatna bulphuh in vaihawm uh hi. Church Tradition ultung sakin Laisiangtho phen uh hi. Misiangthote luah nading Van inn pen leitung hisak a, Nu Mary palai in azat nate uh Laisiangtho bulphuh ding bulkip neilo hi.Kipumkhatna in Christian nuntakna ah aphelkhat bek hia, abup thu hilo hi.\nSeventh-day Adventistte in thukhenna, kumkikna, Thukham, siangtho nuntakna cihte kisam cih muhkhiatna tawh dingkhia uha. Genbelin zong nei hi. Thuman leh doctrine pai uha, mi le mi kizopna ah thanem uh hi. Khat le khat na ki-itna uh mite in amuhciangin KEIMAH’ nungzuite na hihna mite in amuding uh hi,cih sin ding leh ngaihsut dingin ngaihsun masa zo lo uh hi. Thuman pen abucingin atheih uh hangin mihing leh mihing kizopna, mihing lakah Jesu banga tualbialna siamlo uh hi.\nMethodistte in zong John Wesley ie hehpihna tungtawna upna pen gupna method dik hi, cih mukhia uh hi. Ahizongin Laisiangtho tawh akituak lianlo pupa ngaina ahi tuitheh tuiphumna, naupang ngeksen tuiphumna leh asiangtho nuntaknate nelhsiah lai uh hi.Christian nuntakna akipat zia ding thuman mukhia uh ahihhangin thuman khat hinapi, thuman bucing mutuanlo uh hi.\nMittawte in amau muhdantek mah sai hi, ci uh hi. Amaute muhdan namkhattek pen sai’ ie thu phel khat bek amu uh na hi hi. Atatakin, amuhdan tenguh gawm uh henla, zom dimdiam thei uh hileh Sai tuamtuam piang lodingah Sai pumkhat piang sak ding uh hi. Tua bangmahin biakna pawlpi tuamtuamte in amuhkhiat uh Laisiangtho thumante gawmin zom dimdiam thei le uh, pawlpi tuamtuam apianna panin PAWLPI piang ding na hi gige hi.\nHih Mittaw Nga leh Saipi gentehna ah mittaw nga bek ahihhangin biakna leh pawlpi muhzia ah mittaw pen leitungah a tullom in ki om hi.. Mit khua mu ihbat hangin lamkhat panin mittaw ngate tawh ih kibang uh hi. Ih tha hanta khat tek ah ih thanemna tampi na om hi. Tomkaih kikleng, Atom Biakna Pawlpi khat sim khat sim in khuavak muh leh bulphuh khattek tawh Pasianin leitungah thuman azel azek dingin hong zang hinapi, ihmuh khuavak pen phelkhat bek nahia, abukim khua vak na hilo hi. Abukim theih nadingin aman ah kigawm thei in, amanlo ah kamkum thei zenleng Topa’n bangzahta in hong zang zaw lai ding hiam?\nPrevious: Singapore Bank damiah taihpa Thai ah kiman, kikemlai\nNext: Kawlgam pan Mizogam lutna ~ Rev. Khup Za Go


url: =Zomi a ka pian – 2 ~ Hau Za Cin :: ZOMI DAILY\nZomi a ka pian – 2 ~ Hau Za Cin\nposted on 25 November 2015 at 10:25 am Lomkholna: Article, Hauzacin\nZomi a ka pian – 2\nA minam uh a kisaktheihpih ding zah vua a kisaktheihpih minam ah ka pian manin hampha ka kisa hi. Pawlkhatte in Zomi kisaktheihpih lua lawmlawm in midangte bang va it manlo liang uh hi. Zomi a it luat mann un midang a hua hi hetlo napi va lawmbawl manlo, va khual manlo, va it manlo in va liit kha thei mawkmawk uh hi. Zomi te in kuamah itloh neilo, kuamah muhdah neilo a, amau leh amau a ki itluat manin midang a it ding zah un a it manlo hizaw bek hi. Mite in amau a it leh it loh zong a thei manlo lianga minam ading a khualte ahi uh hi.\nPawlkhat bangin minam dangte it ding maw itlo ding cih nangawn ngaihsun manlo in Zomi adingin nitum den uh hi. Zomi khuallua kisa in Zomi a itpihlo banga a muh khak uh om leh hehsan mawk uh hi. Zomi a it luat manun a mipihte mahmah a lametzah in Zomi itlo bangin mu leh hawmthawh nuam phial mawk uh hi. A diak in makai dinmun a ding, minam nu leh pa dinmun ah a ding, mipite etteh leh mite mitsuante bang diakdiak Zomi it sa kei le uh ‘kamtam’ man dek zel uh hi. Hihte khempeuh makaite a muhdan man hilo, makaite a hawmthawh man hilo, minam a it luat manin minam in kalsang suan henla, midangte tawh kitonton nawnlo in midangte mai ah na paikhol zel lai lehang cih a deihluat man uh na hi gige hi!\nMakaite pawlkhat leuleu in minam itna leh innkuan sung pan a kipat ding hi cih phawk lua liang uh ahih manin ama innkuan pan itna kicingsak ziazua pah nuam ahih manin minam khualma in ama innkuan na khual ciuciau uh hi. Tua pen pawlkhat in ‘angsung thei’ peuh ciin na ‘kamtam’ man dekdek zel uh hi. Innkuan khat a picin leh minam a hampha ahih manin a ngaihsun siam veve ahi hi. Ahi zongin minam khuallo in ama innkuan bekbek a nasep kipatni pan a sih ding hong khual laizang leh bel tua makaipa/nu leh siapa/sianu pen ‘angsung thei’ takpi hi a, kuama paktatloh ‘mihing’ ahi hi. Zomi ahih mana tua banga gamta hilo in a mihing mihinna ah lungsim ngaihsutna a kisam om ahih manin a tuaci gamtat hizaw ahi hi. Tua bang mite pen Zomi sung ah pianglo in minam dang sungah piang leh zong a ‘mihing mihinna’ a kikhel ding hituanlo hi. Tua bang Zomi sungah a om leh zong leitung ah minam lian khat Zomi sungah zong mihing zia tuamtuam nei kikim hi ciin ngaihsutpak ding ahi hi. Ahi zongin Zomi te in tua bang mite kipakta lo hi cih zong a tel mahmah dingin a ‘bil dimin’ hilh ding kisuanhuailo hi!\nA kipattah minam, nute nau awih la in,\n“Bawi aw hong khang mengmeng aw,\nPam a luidawng hong bang aw,\nPam a luidawng nong bat ciang,\nNu tha khek aw, pa tha khek aw\nBawi aw e”\nciin a nauluai a vei Zomi nupi te ahi uh hi. Nauluai a vei nupi in leitung uk hi a kicih mah bangin i nute hong pattah dandanin mihing a kikhangkhia ahi hi. Huaiham dinga hong pattah uh leh huaiham, uisan dinga hong kipattah leh uisan, guta dinga hong kipattah leh guta ahi hi. Midang it thei ding, midang khualna nei dingin hong kipattah leh tuaci pah a, it ding itloh ding deidan neisa leh lungsim paizia sahang lah hisamlo a ‘gial bilbial’ dinga hong kipattah leh zong tua bang kihi pah hi. Zomite sungah lungsim kawi, ‘ahi bilbial’ a om ding ka um kholkei hi.\nMuhna ciangciang a ciamteh thei, sikna ciangciang a tel, sinna ciangciang a zang thei minam sungah piangsakpa in hong piansak pen ka hamphat mahmah na khat hileuleu hi. Mawtaw sungah hong tuangsak leh kituangsiam pah hi. A hawlna hong kilensak leh kihawl thei pah lel hi. A pei kitam hong bawlsak leh kisiam lel a, a kilhna tuamtuam nangawn a lian a neu cilo in kikilh ziahziah lel hi. A kibulh dan khatvei mu peuh lehang a siam pahpah minam ihi hi. Vanleng nangawn a hawlna tutphah ah i tut nak leh kilingselo a nuamtaka a hawl veuveute ihi hi.\nNidang pek, pupa hunlai pek pan sazuk ki bek vanzat in i neih lai pan zong i vanzat khat peuhpeuh a zawhthawh mahmahte i hi a, tua zawh i pupa khangah tu leh tem, hei leh sengte a kizat ciang zong a kizatna ding bang tek ah siam mahmah in a zang thei Zomi te ihi hi. Buk leh Zabel nangawn a bawlto a, taiteh leh siksem nangawn a kizatna ding banga a lumlet ziahziahte ihi hi. Tu nai diak pan laikung leh laidalte i mu a, a tungah i ut ut i gelh thei a, pilna, siamna, theihna i ciamteh ziahziah hi! Laibu bawl in tangthu i kemcinga, labu bawl in la i sa khawm ziahziah hi. Computer hong piangin internet hong kibawl a, i thu leh lateng i khumsuk pah hi. Khaugui banga kikhung leitungbup a vialcip internet tungtawn in tu in thu leh la i kikhak ziauziau a, nopna dahna, pilna thu tampi khutme dawn tawh i kikhak ziauziau hi.\nZomi te in i sawk khak peuh kisiam a, i theih khak peuh kizangthei hi. Laibu tuamtuam kiphen in a sungah pilna theihna omte i mit tawh en in i lungtangah i ciamteh a, i khuak ah kem in i khut leh khe tawh i zangkhia hi. I mi i sate in noptuamna a ngahna dingin pilna siamnate i zeekkhia ziahziah a, sum leh pai hauhna neihna te i nisim nuntak nuamsak dingin i zangthei hi. A khangto masa minam leh gamte omdan i muh i theih nak leh a zangthei, a zui thei Zomi nam ihi a, piangsakpa thupha hang bekbek hi ciin ka ciamteh hi. Leitung mi khempeuh in Zomi te bangin a muh a theih khempeuh uh amau hamphat na dingin zangtheilo, zeek theilo uh hi. Tua manin a hampha minam ah a piang ka hi cih kitel mahmah hi.\nLeitung i mitkha tawh i etpak ciangin nisuahna lam ah pilna leh theihna tampi na kipankhia a, ahi zongin amau hamphatna ding leh amau nopsakna dingin a zang leh a zeek taktak pen nitumna lam gamte na hizaw diak tawh kibang hi. Zomi te zong leitung khantohna huih lak ah kileng zialzial in a suk a to kantan in nisuah nitum na kawm in i leng ziahziah hi. Tua i lengsuk, i lengtohna ah i tuah thute i tenna gamnuam leh huihkhi siang lenna mualdawn vangkhua i tun ciang leitung i ‘suk et’ mah bangin i tuah i zakte i zangsuk pah ziahziah hi. Tua manin leitung pilna siamna pen Zomi ten i bul pat a tam veva nailoh hangin a kimusa, a kitheisa khat peuh i zat theihloh, i zeek siamloh omlo hi. TV hileh ki enthei, Football hileh goal sung mah ah kikhum kaukau lel! Biang nuh ding ahih leh Zolia te’n nuh siam lua… hilh kullo (tangval ten a leisak bek si lel, a zatdan hilh tawmtawm kullo uh… nuam ei!!!)…\nMualtunga teng i hih mah bangin leitung pen ei sanga sangzaw kuamah om nawnlo a, mi khempeuh a suk-et te ihi hi. A niam-et ihi kei a, a suk-et ihi hi. Hih thu i tel mahmah ding hoih kasa hi. Zomi tein kuamah niam-et, neu-et hilo a, ahi zongin ‘suk-et’ uh hi. Niam-et leh Suk-et kibanglo hi. Niam-et cih ciang thusimlo a neubawl, micinga mulo cihna hi a; Zomi te in kuamah tua bangin bawllo hi. Ahi zongin piangsakpa in a koihna mun pan kuamah a ‘to-et’ kullo in, a ‘tung-et’ zong kullo in a ‘suk-et’ dingin a bawlsa ahi hi.\nKuamah a to-etlo minam, kuamah a niam-etlo minam, ahih hang mi khempeuh a ‘suk-et’ minam ah a piang ka hi hi. Zomi khempeuh tua dinmun ah a om ihi hi.\nTua pen a lamdang hilo a, thupha hi ciin ka tuat hi. Tua hangin piangsakpa in thupha hong piakte ka simsim ciang a hampha mahmah mi, thupha lianpi a sang minam ka hih lam ka phawksemsem hi. Ka hamphatna leh ka thuphate ka simsim mateng ka lungdam ding zah in a lungdamlo ding pa ka hi cih ka phawk saan hi. Noh zong na thupha uh simsim dih uh – na lungdamna ding uh tamlua ding hi. Mite deihsakna ankuang bek hikei, a kine khin zolo a kisilh khin zolo lungdamna thupha ahi hi. A kizeek cing lua mahmah van leh nate bek hilo in a kikhom tawntung ding mun leh hunte a hi hi. Zeek cing kei cih a omlo ding huihsiangte bek hikei, mite neihloh hamphatna i ngah tamlua mahmah hi. A niam ah hong koihlo a, a sangna ah hong kikoih khinte ihi hi. Mite tui niin i huansak innkun ah hong luang hilo in Zomi te tuiniin leh tui zatsa te mite innkun leh huandai kiim ah luangkhiate ahi hi. Tui siangtho peuhmah mualdawn pan hong phul a, tui zatsa leh a niinsa peuhmah a sangna pan a niam lamah luangsuk hi.\nNang zong Zomi na hih mana na thupha saante na sim kha ngei hiam? Na tenna mualdawn ahih ciil limlim pan thupha na saante na suut ngei hiam? Huihkhi siang leh tui siang bek hilo, singgah namcih leh vasa ham kiaukiau na zak dente bek hilo thupha dangte na ngaihsun kha ngei hiam? Zomi in na pian manin hampha na hihnate na sunmang, na zanmang sungah na mangmat ngei hiam; na ihmut ma, na zingthawh ciang na ngaihsun ngei hiam? Kan in sut in hilecin na lungdamna a kiciamteh zolo hamphatna a ngah na hih lam na phawk ding hi. Kei leltak in ka hamphatna hizah gen ding ka neih leh nang adingin na phawk khak loh, na suut nailoh lungdamna hong pia ding hamphatna tamlai zen si’n cia!\nPiangsakpa in leitung leh a sunga om khempeuh omzia ding gel in zeek a, ama theihloh in a piang khatzong omlo hi. Lungkiat huai na sak a om ciang meikai khit ciang nisa hong lang ding na theihkholh bang hi cih phawk in. A hoih pen dingin hong gelsak amah hi a, ama theihloh in a piang khat beek omlo hi. Amah i it peuh leh amah a muangte a nusia ngeilo PA amah bek ahi hi.\nZomi a ka pian ka hamphatna khempeuh hih laidal tungah gelh khin zo leng ut mah sing maw… gelhgelh ni cileng laidal in lah cin kenteh, laitui in zong cin kenteh, hun leh nite nangawn hong bei ding hi… tua ahih manin ka gelh nailoh, ka kuih nailoh ka hamphatnate laidal tungtawn bek hilo, kam leh thu bek tawh hilo, gamtat leh luhek bek tawh hilo, a taka zat theih pahpah dingin a hih theih na mun khempeuh ah a zeek dingin thungetna leh mawng a neilo lungsim ngaihsutna ah hong phawkpih den un maw…\nZomi a ka pian mahmah — hampha buang ing ei mataw!!\nPrevious: Tonh Thu (3) ~ Awn Za Pau\nNext: Biakna leh Nampi lungsim ~ Kham Khan Suan\nLift button teng zun apek sese naupangno khat Lift sungah awkcipsuak\nZIUSA pan KHUADO Thupha puakna\nA (3) veina Gambup Khawmpi (21st Century Panglong) nuamtak kizo


url: =Sang apna ah Lia leh Taang kizang thei tading :: ZOMI DAILY\nposted on 29 May 2020 at 4:16 pm Lomkholna: Myanmar, News, TedimPost, Zomi\n2020-2021 Pilsin kum pan kipan sang apna ah Myanmar gam sunga om tualsuak minamte min mai a kisapnate tawh min kikhum theih nang Pilsinna Zumpi in thupia hi, cih thu kiza hi. A beisa hunin Ma leh Maung, U leh Daw cihte akizang ahi hi.\nHih thu tawh kisai in Pilsinna Zumpi pan April 1, 2020 ni in Division, State, District leh Township te ah abanbanin kizasak khin ci hi. Lia leh Taang, Nu leh Pa, Pi leh Pu cihte zat ding tawh kisai Zomi Lai leh Ngeina Kipawlna in abeisa 2019 kum pan kihanciam to hi in 2020 January kha in Ministry of Ethnic Affairs tung pan phalna kingah khin ahihlam Sia Pau in Tedim Post tungah gen a, adiakdiak Chin state,Tedim leh Tonzang Township sunga om mintap nei peuh mahin ih zat hamtang nading lunggulh mahmah ing ci-in genbeh hi.\nMyanmar gam sunga om tualsuak minamte min kisapnate akithei phadiak ahi “Saw, Sai, Min, Naing. Salai, Taang, Lia, Mai, Naw, Nan, Nanh, Gah, Mih” cihte ahi hi. Source: Irrawady Media/ The Tedim Post\nPaletwa Township Miletwa khua inn ki halsak\nChin State, Paletwa Township, Miletwa Khua May 26, 2020 ni sunhun pawlin inn 100 kiim kihal sak hi, cih thu kiza hi. Miletwa Khua pen inn 125, mimal 630 val omna khua hi. Myanmar Galkap te leh AA te kidona hangin abeisa April kha a kipan khuamite galtai gai uh a, inn bek aki nusia ahi hi.\n“Hih vai tawh kisai kua hal hiam cih kigen thei lian kei’’ ci-in Chin State Sipen Vuanzi Pu Soe Thet in Myanmar Times te kiang gen hi. Inn kihalna tawh kisai ko hikei ung ci-in Myanmar Galkap te leh AA te kingawh tuak uh hi.\nMore: Paletwa ah galkap khatin numeino abuankhit ciangin thatlum\nRakhine State leh Paletwa Township sung Myanmar Galkap te leh AA te kidona hangin tukum January kha pan March kha dong mimal 258 in liamna thuak in mimal 101 sihlawh khin uh hi. Source : Myanmar Times, RFA/ The Tedim Post\nPrevious: Hluttaw ah Pi Cing Ngaih Mang thusunna (May 28)\nNext: Pasian, Khangno, Hun ~ Rev. Mang Tungg Thang\nLei ah daitak in kivui ~ Sia Kam Thang\nKhasiangtho Pasian: Hong Paina ~ Rev. Zam Khat Kham\nMi manpha Rev. Khen Za Sian


url: =ZAM Thupuak :: 07 Apr 19 (Thu ngetkhopding zaksakna) :: ZOMI DAILY\nZAM Thupuak :: 07 Apr 19 (Thu ngetkhopding zaksakna)\nposted on 6 April 2019 at 1:49 pm\nZOMI TE THUNGET KHOP DING ZAKSAKNA :: 2019 kum sungin Malaysia leitang tungah om Zomi te kha 3 val deuh sungah luang 9 bang ih nuntakna bei a, ih dipngekna in zong hong khasiat huai mahmah hi. Tua ahih manin Zomi bup lungkihual in adiakdiak in Malaysia om Zomi te ading ih biakinn ciat pan in thunget khop hun khat lak dingin ih kizasak nuam hi. Ei te kipum khat in ih thunget khopna ah Pasian in lungkim in nalamdang hong sem ding hi. Anuai a hun bangin kipumkhat in thungen khawm dingin ih kizasak phapha hi. Ani: April 21, 2019 (Sunday) Amun: Zomite Biakinn Khempeuh ah Ahun: Eima kikhop hun sung ciatah (Easter Sunday ni ih pawlpi hunsung ciat ah hun limcii khat la ding.) (Note: Sabbath ni biakpiakna a neite a’dingin April 20 ni hiding)\nNA CONTACT NUMBER TE UH HONG UPDATE UN\nZAM card tawi member te in ZAM zum ah na phone no. te uh update hong bawl hamtang un. Phone No. kilaih tam ahih manin ih phone No. te update ih bawl ham tang ding kisam hi. A zenzen in UNHCR lam pan vai khat om leh na contact No. aman lopi tawh bangmah hong kisam thei lo ding ahih manin update ih bawlna ding hong zasak ung.\nKAMLET SEM NUAM TE IN SAZIAN HONG PIA UN\nUNHCR zum leh zum dangte ah Zomi kamlet (Interpre -ter) ding mi kisam zelzel a, a hun zui in ih sap pah theih dingin Zomi sungah Kamlet (Interpreter) nasep a lunglut te in min sazian nong piak nang uh hong zasak ung.\n2019 ZSM laibu te I hawm khiat zawh kha 4 bang hong cingta ahih manin March kha bei ah ih laibu khempeuh Zum ah ih puak kikna dingin ih ki zasak hi. Hong ap kik khin zong tampi mah ki om a, hong ap man nailo zong zong ki om lai ahih manin in a manlang in nong ap kik nang uh zong hong zasak ung. Mapang khawm in ih sep khopna te hangin tuni ciang a kalsuan zo ih hihi.\nSuangphei khuami Sia Enn Sian Khai – Palm Tree and Cedor Project Ministry in Malaysia hong zin sungin Zomi te a it aveina tawh kizui in ZAM zum ah hong hawh in thapiak na leh thupha piakna hong nei ahihmanin kilungdam mah mah hi. Topa’n siapa nuntakna hong zang semsem tahen.\nZAM zumpi ah ih Zomi ngeina van tuamtuam te ahiZopuan Design tuamtuam, Zoniik Design tuamtuam, Puanten, Puandum, Zodial(Silk), Puanlaisan, Zokhi, Tanghciin, Khephiau, Zolukhu, Zothungkuah, Zodial cihte akipan naupang puan tuamtuam te deih zahzah kilei thei hi. Tua bek loin khui tuamtuam leh anuai a laibu te zong kilei thei hi.\nNa UN vai lunghimawhin kannop dotnop khat peuh peuh nanei hiam? UN Department tuamtuam ah laigelh sak nopna neih leh ZAM Member te ading mangenloin ZAM zum pan lai kigelh sak theiden hi.\nMawngken Khuami, Kawlpi leipi veng ah teng Sukte beh Pa Lian Suan Kham (Kum-52) in 04 April 2019 ni-in upmawh lohpi in PJ University Zato pan in hong nusia hi. Pa Lian Suan Kham luanghawm tawh kisai in ZAM/ZSM pan in vaipuak kila hi. Hih sang gam pa hong nusiatna tawh kisai in ZAM/ZSM pan in zong dahpih na ih pulak khia hi. Topa’n a dah a kap khem peuh a lamdangin hong heh nem tahen.\nZOMI’ TANGMI THUNGEN PAWL\nZomi Tangmi thungen pawl te makaihna tawh Zomibup a ding thungetna om ding ahih manin, a gamla a nai cih omlo thungetna ah nong kihel kimciat na dingun zahtakna lianpi tawh kong zawn uh hi. A diakdiakin tulaitak Malaysia gambel te dinmun adingin nakpi takin thungetna kinei ding hi. Lungsim kipumkhat in ih thunget khopna in nalianpi hong piangsak ding cih ih lam en hi. Contact person: Siamah Ciin Ph. No.: +60182688752\nTulaitak a diakdiakin RSC leh DHS interview te kinawh sap mahmah ta hi. Tua ahihmanin interview napai ciang in pelloin na theih ding thu pawl khat hong om zel hamtang hi. Tulai tak pen ei ading hun nunung hong hi ta ahih manin interview ah kiginglopi a na paina pen nang leh nang a kibawlsia tawh akibang nahih lam phawk gige in. Ih mailam kalsuan nadingte ei mau mahmah in a hoihpen ding in hanciam tek ni.\n7. A diakdiak in tulai tak min kitaih te DHS a sap laitak ahih na tawh kizui in ih min tawh kisai hoih tak ih ki ging kholh ding hong thupi mahmah ding hi. Khat vei mawh matna om khin ahih manin tutung ah ih dawndan leh ih lakkhiat dan ih siam ding hong thupi mahmah ding hi.\nmangngilh kei in. Phone hong kiho ciangin zong hoih takin kiging kawmsa in dawng kik inla, thudot hong neih leh zong na zum vai tawh akipelh loh ding hoih tak ngaihsun kawmsa-in dawngkik hamtangin. Kam khat I dawn khialh na tawh supna tampi piang thei hi. A diakdiak in hong sapna Department I theih kei leh zum I pai ciangin nawn kai na tampi om zelzel hi.\n1. Cing Cing (Tahan) Today’s Smile Dental Center\n1. MCCM Genvai Kipawlna RM200\n2. VLA pawlpi RM100\nZAM zum pen nisim in zingsang nai 9:00AM-6:00PM sung kihong den hi. Zum phone te ahi 03 2142 6659 leh 03 9226 1926 te zong zum hun sungin kiho thei ding hi. ZAM hotline pen a hun sim in kiho thei den ding hi.\nPrevious: Na zongsatna phiat in\nNext: Brexit buai aa kibuai- upmawh nabangkei


url: =Nr. 4,395 in Beauty (Siehe Top 100 in Beauty) Nr. 2 in Lidschattengrundierung Archive - veg-online.de\nStartseiteProdukt Amazon Bestseller-RangNr. 4,395 in Beauty (Siehe Top 100 in Beauty) Nr. 2 in Lidschattengrundierung\nNr. 4,395 in Beauty (Siehe Top 100 in Beauty) Nr. 2 in Lidschattengrundierung\nHERMKO 93015 4er Pack Herren Unterhemd aus Bio-Baumwolle\nFALKE Socken Flausch Baumwolle Schurwolle Größe 62-92 Baby rosa grau viele weitere Farben kurze Babysocken ohne Motiv…


url: =Tusung internet inn-ah sia bilbel ahihman-in groups niinphiat nuamtuam nacihcih laaitak mah-uh'n phawklek khat nei sese ing-a!\nNung-in AU Prime Minister Tony' kiang-ah laikhaak khat: Issues among recent Refugees leh current social issues gawmtuah-a ka-puakleh anuai-a bang-in hong thukkiik-hi.\nKa' phawklek thu-pen; akhangkhin gamliante-in agammite aginalo mahmah-a akisehte nangawn awlmawhbawl siamse uhhi. President Thein Sein' kiang-ah Indigenous Issue (Zomi and its neighbours) bangpen kha 6 pha-ta, hihbanghi, cih omlo, "lai na-ngah saam-ung" cihzong omlo-tawh ka' saaikaak ciang-in;\nAU-ah lei-pen 2007 kum-a refugee khat ka' hihna-tawh atung liikliak leltak khat' laigelh hong dawntuahzia-in pianthakna lianpi khat hongnei sak-hi. Kawl Uliante-tawh kikeelki liinlian cihthu ka-phawk baan-ah, Zomi ulian daan-a I-neih honkhat-zong Kawlte-mah ciing-in laikhawng khaak lehang thulianpipi-mah agen-a I-kineih nangawn hongki dawnglo giapleh, "tua-nu/pa leltak, dawn taakkei, koihpeuh, kitheihmawhbawl lellehang daai lel-inteh, ..." cihte om ahihziak-a ka' veina hong hawmsawn sukpak hi'ng.\nKiniamkhiat cihciang-in, ahau pipi kizawngsak, alianpipi kineusak cihlam-in Zomite-in la hilehang kilawm-hi. Kiniamkhiatna amaantak-pen sociological perspective pan-in "mi awlmawh, don, kin" cihna ahihi. Zomite tuabang ding-in internet uliante leh kumpi naseem uliante, biakna makaai upate' tung-ah cialna abawl hini-ei!\nZomi Pasian' Thupha!


url: =Weather in Sang Kūhak Tehrān\nWeather forecast Iran Tehrān Sang Kūhak\nWeather in Sang Kūhak\nNow in Sang Kūhak heat +103°, light air 3.1 mph, southeastern. Fair. Atmosphere pressure is normal 1025 hPa. Dew point temperature +72°, relative humidity 34%, Ultraviolet index 0 - minimum, no protection required\nWeather in Sang Kūhak detailed 3 day forecast\nNow 05:28 pm, Wed, 28 Oct 2020


url: =Korin Masa 5 | Siantongluan.net\nKorin Masa 5\nKorin Masa 5 |\nNote lakah numei tawh paktatna nasia mahmahin, lawkite nangawn a gamtatlohte na gamtatna uh hong kigen a, mi khat in ama nukik nangawn a luppihna thu ka za hi.\nTua bang kimlai bangci kisaktheih ding na hi uh hiam? Note na dah mahmah ding uh hizaw a, tua bang mite pen note lak panin na hepkhiat ding uh ahi hi.\nNote tawh ka pumpi-in ka hong omkhop loh hangin note tawh ka lungsim hong omkhawm a, ka pumpi-in note tawh a hong omkhawm zah mah bangin tua bang a gamta mite tungah i Topa Jesuh min tawh mawhsakna thu ka khen khinzo hi.\nNote na kikhop khawm uh ciangin i Topa Jesuh Khrih vangliatna in eite hong ompih ahih manin, note tawh ka lungsimin ka hong omkhawm hi.\nTopa Ni hong tun ciangin tua bang mite kha in hotkhiatna a ngahtheihna dingin Satan in amau pumpi a gimsak dingin na piakhia ta un.\nNote lakah hih bang gamtatna om napi-in na kisaktheih uh dahhuai mahmah hi. Silngo themkhat in annel lompi a pawmsak theih lamtak theilo na hi uh hiam?\nNote na siangtho theihna dingun mawhna silngo luite na paikhia un. Tua hi leh silngo sawhloh annel lom thak na hi ding uh a, zong ahi takpi mah na hi uh hi. Bang hang hiam ci leh i Paisan Pawi hun hong tungta a, eite Paisan Tuuno ahi Khrih kigo khinzo ta hi.\nTua ahih ciangin mawhna leh gitlohna ahi silngo lui a kisawh anlum tawh Paisan Pawi bawlloin, silngo a kisawhlo, siangthona leh thutakna tawh bawlzaw ni.\nLai ka hong gelhna sungah, numei tawh a paktat mite tawh na kikholhlohna ding uh ka hong gen hi.\nTua bang ka hong cih ciangin numei tawh a paktat, a huaiham, a guta, milim a bia lawkite tawh na kikhawl kei un, ka cihnopna hilo hi. Tuate tawh kikhawllo ding ci lehang, leitung panin paikhia un, cihna suak ding hi.\nTua ka hong laigelhna sungah ka cihnopna pen, thu upna sungah unau khat hi hang, ci napi-in numei tawh a paktat, a huaiham, milim a bia, mi gensia, zukham, ahih kei leh a guta theite tawh kikhawl kei un, cihnopna ahi hi. Tua bang mite tawh an ne ding nangawnin zong na tukhawm kei un.\nTua bang a pualam mite mawhsakin thu ka khen ding kei nasep hilo hi. Pasian in amaute thu khen ngawn ding hi. Ahi zongin note in na pawlpih uh mite tungah thu na khen ding uh ahi hi. Lai Siangtho in, "Note lak panin migilopa na lakhia un," na ci hi.\nTedim Lai Siangtho / Laibu: Korin Masa 5


url: =Khuak a nosuah det na ding. Agelh – Dr. Nang Khan Lian @ Nk. Lian - Laibu Saal\nHome > Thuluui/Articles > Khuak a nosuah det na ding. Agelh – Dr. Nang Khan Lian @ Nk. Lian\nKhuak a nosuah det na ding. Agelh – Dr. Nang Khan Lian @ Nk. Lian\nKhuak a nosuah det na ding\nAgelh – Dr. Nang Khan Lian @ Nk. Lian\n1. Kimawl in\nKimawlna leh pumpi tang aa nasepnate hangin khuak sung aa om samzang cia a neu sihuite kilamzia hoihsak ahihmanin si, tha om datte leh oxygen te kicing takin ngah ahih manin khuak aa om nervecell te no suah sak hi.\n2. Anpia in\nMehteh mehgah te ah kihel antioxidant te hangin free radical akici cell te a tek/kisia sak thei nate kiamsak hi.\n3. Tha khanin\nKhuak nasepnate pen kum 30 kim phakciangin damdam in kiamsuk lam manawhta hi. Ahih hangin nisim khuak na a semsak te in khuak tekbaihna pen zekai tuamsak hi. Kammal sel kineihna, scable kimawlna, kampau thak sinna, tumging namkhat sinna cihte in khuak pen a nosuah den na dingin kemcing zo uh hi.\n4. Lungsim gimnate khiamin\nLungsim gimna (stress) in khuak diahna leh ciaptehzawhna te kisia tuamsak hi. Hun saupi sung lunggim na hangin khuak in kilamzia te kisia sak in ciaptehzawhna zong kiamsak hi.\n5. Nuihna in cidamna hi\nCiamnuih siamna hangin khuak panin dopamine hormonete hong phulkhia ahih manin lungnop sak hi. Dopamine pen khuak cell te aa dingin thaza khat ahi hi.\nItem Reviewed: Khuak a nosuah det na ding. Agelh – Dr. Nang Khan Lian @ Nk. Lian Description: Rating: 5 Reviewed By: Cinpu Zomi


url: =hi hi hi! :-* how about some fun today guys? Follow me on instagram) @marvel_alexandr\n"hi hi hi! :-* how about some fun today guys? Follow me on instagram) @marvel_alexandr"